Avis juridique important

|

31998D0677

98/677/ΕΚ: Απόφαση του Συμβουλίου της 18ης Μαΐου 1998 για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος

Επίσημη Εφημερίδα αριθ. L 321 της 30/11/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Μαΐου 1998 για τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος (98/677/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι είναι σκόπιμο να εγκριθεί το πρωτόκολλο προσαρμογής των εμπορικών πτυχών της ευρωπαϊκής συμφωνίας για την εγκαθίδρυση συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος 7ότι είναι απαραίτητο να εξουσιοδοτηθεί η Επιτροπή να λάβει τα σχετικά μέτρα για την εφαρμογή του πρωτοκόλλου στον τομέα των βασικών ή των μεταποιημένων γεωργικών προϊόντων 7ότι η Κοινότητα έθεσε πρόωρα σε εφαρμογή, με τους κανονισμούς (ΕΚ) αριθ. 1926/96 (1), (ΕΚ) αριθ. 921/96 (2) και (ΕΚ) αριθ. 340/97 (3), τα μέτρα που προβλέπονται στο πρωτόκολλο και αφορούν, αντιστοίχως, τα βασικά γεωργικά προϊόντα, τα μεταποιημένα γεωργικά προϊόντα και τα κλωστοϋφαντουργικά προϊόντα και τα προϊόντα αλιείας 7 ότι, ως εκ τούτου, πρέπει να θεσπιστούν οι δέουσες διατάξεις, ώστε να διασφαλιστεί η αρμονική μετάβαση από τα προτιμησιακά καθεστώτα που εφαρμόστηκαν με βάση τους ως άνω κανονισμούς σε εκείνα που προβλέπει το πρωτόκολλο,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας το πρωτόκολλο προσαρμογής των εμπορικών πτυχών της ευρωπαϊκής συμφωνίας για την εγκαθίδρυση συνδέσεως μεταξύ των Ευρωπαϊκών Κοινότητων και των κρατών μελών τους, αφενός, και της Δημοκρατίας της Λιθουανίας, αφετέρου, το οποίο καλείται εφεξής «το πρωτόκολλο», προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος.Το κείμενο του πρωτοκόλλου επισυνάπτεται.Άρθρο 21. Η Επιτροπή εγκρίνει τις λεπτομέρειες εφαρμογής της παρούσας απόφασης, σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 (4), ή, κατά περίπτωση, στις αντίστοιχες διατάξεις των άλλων κανονισμών που αφορούν την κοινή οργάνωση των αγορών ή του κανονισμού (ΕΚ) αριθ. 3448/93 (5) ή του κανονισμού (ΕΚ) αριθ. 2178/95 (6).2. Μετά την έναρξη ισχύος της παρούσας απόφασης, οι κανονισμοί που έχει εκδώσει η Επιτροπή με βάση το άρθρο 5 του κανονισμού (ΕΚ) αριθ. 1926/96 για την εφαρμογή των παραχωρήσεων σχετικά με τα προϊόντα που παρατίθενται στο πρωτόκολλο, θεωρείται ότι έχουν ως βάση την παράγραφο 1 του παρόντος άρθρου.Άρθρο 31. Οι διατάξεις σχετικά με την εφαρμογή των δασμολογικών ποσοστώσεων και ανωτάτων ορίων που καθορίζονται στα νέα παραρτήματα της ευρωπαϊκής συμφωνίας, καθώς και οι τροποποιήσεις και οι τεχνικού χαρακτήρα προσαρμογές που κατέστησαν απαραίτητες μετά τις τροποποιήσεις που επήλθαν στους κωδικούς της συνδυασμένης ονοματολογίας και του Taric ή που ανέκυψαν από τη σύναψη εκ μέρους του Συμβουλίου των συμφωνιών, των πρωτοκόλλων ή των ανταλλαγών επιστολών μεταξύ της Κοινότητας και της Λιθουανίας, εγκρίνονται από την Επιτροπή, την οποία επικουρεί η επιτροπή του τελωνειακού κώδικα που συστάθηκε με το άρθρο 247 του κανονισμού (ΕΟΚ) αριθ. 2913/92 του Συμβουλίου (7), σύμφωνα με τη διαδικασία της παραγράφου 2.2. Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή γνωμοδοτεί σχετικά με το ως άνω σχέδιο εντός προθεσμίας την οποία ορίζει ο πρόεδρός της, αναλόγως του επείγοντος του θέματος. Η σχετική απόφαση λαμβάνεται με την πλειοψηφία που ορίζεται στο άρθρο 148 παράγραφος 2 της συνθήκης, προκειμένου για αποφάσεις τις οποίες το Συμβούλιο καλείται να εγκρίνει κατόπιν προτάσεως της Επιτροπής. Οι ψήφοι των αντιπροσώπων των κρατών μελών στην επιτροπή σταθμίζονται όπως ορίζεται στο ως άνω άρθρο. Ο πρόεδρος δεν μετέχει στην ψηφοφορία.Η Επιτροπή εγκρίνει τα αντίστοιχα μέτρα, τα οποία εφαρμόζονται αμέσως. Εντούτοις, αν τα μέτρα δεν είναι σύμφωνα με τη γνωμοδότηση της επιτροπής, γνωστοποιούνται πάραυτα από την Επιτροπή στο Συμβούλιο. Σε αυτήν την περίπτωση:- η Επιτροπή αναβάλλει την εφαρμογή των μέτρων που αποφάσισε να λάβει για ένα τρίμηνο από την ημερομηνία γνωστοποίησης,- το Συμβούλιο, αποφασίζοντας με ειδική πλειοψηφία, δύναται να εκδώσει διαφορετική απόφαση, εντός της προθεσμίας που αναφέρεται στην πρώτη περίπτωση.3. Η επιτροπή δύναται να εξετάζει κάθε ζήτημα το οποίο άπτεται της εφαρμογής των δασμολογικών ποσοστώσεων ή ανωτάτων ορίων και εγείρεται από τον πρόεδρό της, είτε κατόπιν ιδίας πρωτοβουλίας είτε κατόπιν αιτήσεως κράτους μέλους.4. Μόλις καλυφθούν τα δασμολογικά ανώτατα όρια, η Επιτροπή μπορεί να εκδώσει κανονισμό, με τον οποίο θα επαναφέρει, μέχρι το τέλος του αντίστοιχου ημερολογιακού έτους, τους δασμούς που εφαρμόζονται έναντι των τρίτων χωρών.Άρθρο 4Ο πρόεδρος του Συμβουλίου προβαίνει, εξ ονόματος της Κοινότητας, στη γνωστοποίηση που προβλέπεται στο άρθρο 7 του πρωτοκόλλου.Βρυξέλλες, 18 Μαΐου 1998.Για το ΣυμβούλιοΟ ΠρόεδροςC. SHORT(1) ΕΕ L 254 της 8.10.1996, σ. 1.(2) ΕΕ L 126 της 24.5.1996, σ. 1.(3) ΕΕ L 58 της 27.2.1997, σ. 25.(4) ΕΕ L 181 της 1.7.1992, σ. 21 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 3290/94 (ΕΕ L 349 της 31.12.1994, σ. 105).(5) ΕΕ L 318 της 20.12.1993, σ. 18.(6) ΕΕ L 223 της 20.9.1995, σ. 1.(7) ΕΕ L 302 της 14.10.1992, σ. 1.


Avis juridique important

|

32001D0859

2001/859/ΕΚ: Απόφαση του Ευρωπαϊκού Κοινοβουλίου, της 24ης Οκτωβρίου 2001, σχετικά με το κλείσιμο των λογαριασμών του έκτου, έβδομου και όγδοου Ευρωπαϊκού Ταμείου Ανάπτυξης για το οικονομικό έτος 1999

Επίσημη Εφημερίδα αριθ. L 321 της 06/12/2001 σ. 0030 - 0030

Απόφαση του Ευρωπαϊκού Κοινοβουλίουτης 24ης Οκτωβρίου 2001σχετικά με το κλείσιμο των λογαριασμών του έκτου, έβδομου και όγδοου Ευρωπαϊκού Ταμείου Ανάπτυξης για το οικονομικό έτος 1999(2001/859/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟΈχοντας υπόψη:τους ισολογισμούς και λογαριασμούς διαχείρισης του έκτου, έβδομου και όγδοου Ευρωπαϊκού Ταμείου Ανάπτυξης για το οικονομικό έτος 1999[COM(2000) 357 - C5-027/2000]το άρθρο 74 του δημοσιονομικού κανονισμού, της 16ης Ιουνίου 1998, εφαρμοστέου στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΚ(1),Το άρθρο 93, σε συνάρτηση με το παράρτημα V, του κανονισμού του,τις συστάσεις του Συμβουλίου, της 14ης Μαρτίου 2001, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης για το οικονομικό έτος 1999 (6536/2001 - C5-0122/2001, 6537/2001 - C5-0123/2001, 6538/2001 - C5-0124/2001),την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας (Α5-0109/2001),τη δεύτερη έκθεση της Επιτροπής Ελέγχου του Προϋπολογισμού (Α5-0337/2001),1. Σημειώνει ότι η δημοσιονομική κατάσταση του έκτου, έβδομου και όγδοου ΕΤΑ είχε στις 31 Δεκεμβρίου 1999 ως ακολούθως:>ΘΕΣΗ ΠΙΝΑΚΑ>2. Αναθέτει στην Πρόεδρό του να διαβιβάσει την παρούσα απόφαση στην Επιτροπή, το Συμβούλιο, το Δικαστήριο, το Ελεγκτικό Συνέδρειο, την Ευρωπαϊκή Τράπεζα Επενδύσεων και τα λοιπά θεσμικά όργανα της Κοινότητας, και να μεριμνήσει για τη δημοσίευσή της στην Επίσημη Εφημερίδα (σειρά L).Ο Γενικός ΓραμματέαςJulian PriestleyΗ ΠρόεδροςNicole Fontaine(1) ΕΕ L 191 της 7.7.1998, σ. 53.


title: 2013/535/ΕΕ, Ευρατόμ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα I — Ευρωπαϊκό Κοινοβούλιο

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/1

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα I — Ευρωπαϊκό Κοινοβούλιο
   (2013/535/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 – C7-0225/2012] (2),

               —

               έχοντας υπόψη την έκθεση για τη δημοσιονομική και χρηματοοικονομική διαχείριση — Τμήμα I — Ευρωπαϊκό Κοινοβούλιο — Οικονομικό έτος 2011 (3),

               —

               έχοντας υπόψη την ετήσια έκθεση του εσωτερικού ελεγκτή για το οικονομικό έτος 2011,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011, που συνοδεύεται από τις απαντήσεις των οργάνων (4),

               —

               έχοντας υπόψη τη δήλωση αξιοπιστίας (5) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται οι λογαριασμοί, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και το άρθρο 318 της Συνθήκης για τη λειτουργία της Ευρωπαϊκής Ένωσης, καθώς και το άρθρο 106α της Συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ιδίως τα άρθρα 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (7), και ιδίως τα άρθρα 164, 165 και 166,

               —

               έχοντας υπόψη το άρθρο 13 των εσωτερικών κανόνων σχετικά με την εκτέλεση του προϋπολογισμού του Ευρωπαϊκού Κοινοβουλίου (8),

               —

               έχοντας υπόψη το άρθρο 166 παράγραφος 1 του κανονισμού (ΕΕ, Ευρατόμ) αριθ. 966/2012, σύμφωνα με το οποίο τα θεσμικά όργανα της Ένωσης λαμβάνουν όλα τα απαραίτητα μέτρα για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής,

               —

               έχοντας υπόψη το ψήφισμά του, της 25ης Μαρτίου 2010, σχετικά με τις κατευθυντήριες γραμμές για τη διαδικασία του προϋπολογισμού 2011 — Τμήματα I, II, IV, V, VI, VII, VIII και IX (9),

               —

               έχοντας υπόψη το ψήφισμά του, της 18ης Μαΐου 2010, σχετικά με την κατάσταση προβλέψεων των εσόδων και δαπανών του Κοινοβουλίου για το οικονομικό έτος 2011 (10),

               —

               έχοντας υπόψη το άρθρο 77, το άρθρο 80 παράγραφος 3 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0063/2013),

               Α.

               λαμβάνοντας υπόψη ότι από τον λογιστικό έλεγχο που διενήργησε το Ελεγκτικό Συνέδριο διαπιστώθηκε ότι, όσον αφορά τις διοικητικές δαπάνες το 2011, τα συστήματα εποπτείας και ελέγχου που απαιτεί ο κανονισμός (ΕΚ, Ευρατόμ) αριθ. 1605/2002 λειτούργησαν ικανοποιητικά στο σύνολο των οργάνων,

               Β.

               λαμβάνοντας υπόψη ότι ο γενικός γραμματέας βεβαίωσε στις 24 Απριλίου 2012 πως είναι ευλόγως πεπεισμένος ότι ο προϋπολογισμός του Κοινοβουλίου εκτελέστηκε σύμφωνα με τις αρχές της χρηστής δημοσιονομικής διαχείρισης και ότι το ισχύον πλαίσιο ελέγχου παρέχει τις απαραίτητες εγγυήσεις όσον αφορά τη νομιμότητα και κανονικότητα των υποκείμενων πράξεων,

               1.

               χορηγεί απαλλαγή στον πρόεδρό του όσον αφορά την εκτέλεση του προϋπολογισμού του Ευρωπαϊκού Κοινοβουλίου για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 68 της 15.3.2011.

      (2)  ΕΕ C 348 της 14.11.2012, σ. 1.

      (3)  ΕΕ C 164 της 9.6.2012, σ. 1.

      (4)  ΕΕ C 344 της 12.11.2012, σ. 1.

      (5)  ΕΕ C 348 της 14.11.2012, σ. 130.

      (6)  ΕΕ L 248 της 16.9.2002, σ. 1.

      (7)  ΕΕ L 298 της 26.10.2012, σ. 1.

      (8)  PE 349.540/Προεδρ/Παρ./τελικό.

      (9)  ΕΕ C 4 E της 7.1.2011, σ. 20.

      (10)  ΕΕ C 161 E της 31.5.2011, σ. 258.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2011, τμήμα I — Ευρωπαϊκό Κοινοβούλιο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2011 (1),

                  —

                  έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2011 [COM(2012) 436 – C7-0225/2012] (2),

                  —

                  έχοντας υπόψη την έκθεση για τη δημοσιονομική και χρηματοοικονομική διαχείριση — Τμήμα I — Ευρωπαϊκό Κοινοβούλιο — Οικονομικό έτος 2011 (3),

                  —

                  έχοντας υπόψη την ετήσια έκθεση του εσωτερικού ελεγκτή για το οικονομικό έτος 2011,

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2011 που συνοδεύεται από τις απαντήσεις των οργάνων (4),

                  —

                  έχοντας υπόψη τη δήλωση αξιοπιστίας (5) η οποία βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται οι λογαριασμοί, την οποία χορήγησε το Ελεγκτικό Συνέδριο για το οικονομικό έτος 2011 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και το άρθρο 318 της Συνθήκης για τη λειτουργία της Ευρωπαϊκής Ένωσης, καθώς και το άρθρο 106α της Συνθήκης Ευρατόμ,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6), και ιδίως τα άρθρα 145, 146 και 147,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στο γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (7), και ιδίως τα άρθρα 164, 165 και 166,

                  —

                  έχοντας υπόψη το άρθρο 13 των εσωτερικών κανόνων σχετικά με την εκτέλεση του προϋπολογισμού του Ευρωπαϊκού Κοινοβουλίου (8),

                  —

                  έχοντας υπόψη το άρθρο 166 παράγραφος 1 του κανονισμού (ΕΕ, Ευρατόμ) αριθ. 966/2012, σύμφωνα με το οποίο τα θεσμικά όργανα της Ένωσης λαμβάνουν όλα τα απαραίτητα μέτρα για να δώσουν συνέχεια στις παρατηρήσεις που συνοδεύουν την απόφαση του Ευρωπαϊκού Κοινοβουλίου περί απαλλαγής,

                  —

                  έχοντας υπόψη το ψήφισμά του, της 25ης Μαρτίου 2010, σχετικά με τις κατευθυντήριες γραμμές για τη διαδικασία του προϋπολογισμού 2011 — Τμήματα I, II, IV, V, VI, VII, VIII και IX (9),

                  —

                  έχοντας υπόψη το ψήφισμά του, της 18ης Μαΐου 2010, σχετικά με την κατάσταση προβλέψεων των εσόδων και δαπανών του Κοινοβουλίου για το οικονομικό έτος 2011 (10),

                  —

                  έχοντας υπόψη το άρθρο 77, το άρθρο 80 παράγραφος 3 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0063/2013),

                  Α.

                  λαμβάνοντας υπόψη ότι ο πρόεδρος ενέκρινε τους λογαριασμούς του Κοινοβουλίου για το οικονομικό έτος 2011 στις 11 Ιουλίου 2012,

                  Β.

                  λαμβάνοντας υπόψη ότι στην πιστοποίηση των οριστικών λογαριασμών ο υπόλογος του Κοινοβουλίου δηλώνει την εύλογη βεβαιότητα ότι οι λογαριασμοί παρουσιάζουν μια αληθή και δίκαιη εικόνα της οικονομικής θέσης του Κοινοβουλίου ως προς όλες τις ουσιώδεις πτυχές και ότι δεν υπέπεσε στην αντίληψή του κανένα σημείο που να εγείρει επιφυλάξεις,

                  Γ.

                  λαμβάνοντας υπόψη ότι ο γενικός γραμματέας πιστοποίησε στις 24 Απριλίου 2012 την εύλογη βεβαιότητά του ότι ο προϋπολογισμός του Κοινοβουλίου εκτελέσθηκε σύμφωνα με τις αρχές της χρηστής δημοσιονομικής διαχείρισης και ότι το ισχύον πλαίσιο ελέγχου παρέχει τις απαραίτητες εγγυήσεις σχετικά με τη νομιμότητα και την κανονικότητα των υποκειμένων πράξεων,

                  Δ.

                  λαμβάνοντας υπόψη ότι από τον λογιστικό έλεγχο που διενήργησε το Ελεγκτικό Συνέδριο διαπιστώθηκε ότι, όσον αφορά τις διοικητικές δαπάνες το 2011, τα συστήματα εποπτείας και ελέγχου που απαιτεί ο δημοσιονομικός κανονισμός λειτούργησαν ικανοποιητικά στο σύνολο των οργάνων καθώς και ότι 93 % από τις 56 ελεγχθείσες πληρωμές (3 προκαταβολές και 53 τελικές πληρωμές) δεν περιείχαν ουσιώδη σφάλματα,

                  Ε.

                  λαμβάνοντας υπόψη ότι, σύμφωνα με τη συνήθη διαδικασία, εστάλη στη διοίκηση του Κοινοβουλίου ερωτηματολόγιο, οι απαντήσεις επί του οποίου ελήφθησαν και εξετάστηκαν από την Επιτροπή Ελέγχου του Προϋπολογισμού, παρουσία του αντιπροέδρου που είναι αρμόδιος για τον προϋπολογισμό, του γενικού γραμματέα και του εσωτερικού ελεγκτή,

         Προστιθέμενη αξία της διαδικασίας απαλλαγής του Κοινοβουλίου

                  1.

                  υπογραμμίζει την προστιθέμενη αξία της κοινοβουλευτικής διαδικασίας η οποία οδηγεί στην ετήσια απαλλαγή του Κοινοβουλίου· επαναλαμβάνει ότι η απαλλαγή του Κοινοβουλίου αποτελεί μια πρόσθετη δυνατότητα για να διενεργείται δημόσια ενδελεχής εξέταση της δημοσιονομικής διαχείρισης του Οργάνου και προσφέρεται ταυτόχρονα στους πολίτες της Ένωσης η δυνατότητα να κατανοούν καλύτερα τις ιδιαίτερες διοικητικές δομές και τις μεθόδους εργασίας του Κοινοβουλίου καθώς και τις δαπάνες μιας δημοκρατικής Ευρώπης·

                  2.

                  ζητεί από το Προεδρείο να προβλέψει ως ειδικό σημείο της ημερήσιας διάταξης μια συζήτηση σχετικά με την έκθεση απαλλαγής τον Μάιο ή τον Ιούνιο, αμέσως μετά την έγκρισή της από την Ολομέλεια·

                  3.

                  υπογραμμίζει ότι ο έλεγχος αυτός είναι απαραίτητος για να διασφαλίζεται η υποχρέωση λογοδοσίας της διοίκησης του Κοινοβουλίου και ότι δεδομένου του ιδιαίτερου ενδιαφέροντος των ευρωπαίων πολιτών και της κοινής γνώμης για τη διαδικασία απαλλαγής του Κοινοβουλίου, είναι σημαντικό να αποφεύγει το Κοινοβούλιο οιονδήποτε κίνδυνο αδιαφανούς διαχείρισης και ως εκ τούτου να λειτουργεί με πλήρως διαφανή τρόπο για να εξασφαλίζει στους πολίτες της ΕΕ αληθή και ακριβή εικόνα του τρόπου με τον οποίο το Κοινοβούλιο χρησιμοποιεί τους πόρους που τίθενται στη διάθεσή του·

                  4.

                  υπενθυμίζει ότι, καθώς το Κοινοβούλιο είναι η αρμόδια αρχή για την έκδοση τελικής απόφασης σχετικά με την απαλλαγή, είναι άκρως σημαντικό να διεξάγεται η διαδικασία με παραδειγματικό τρόπο στην περίπτωση του Κοινοβουλίου, και είναι ως εκ τούτου απαραίτητο να αποφεύγονται ακόμα και τα μικρότερα προβλήματα που θα μπορούσαν να αμαυρώσουν τα πολιτικά επιτεύγματα του δημοκρατικού θεσμικού οργάνου της Ευρώπης και τις προσπάθειές του να επιτύχει μεγαλύτερη διαφάνεια και υγιέστερη δημοσιονομική διαχείριση·

                  5.

                  επισημαίνει ότι το παρόν ψήφισμα παραμένει κυρίως επικεντρωμένο στην εκτέλεση του προϋπολογισμού και την απαλλαγή για το οικονομικό έτος 2011 και ότι κύριος στόχος του είναι να διασφαλιστεί ότι τα δημόσια χρήματα των φορολογούμενων χρησιμοποιούνται κατά τον καλύτερο δυνατό τρόπο και να υπογραμμίσει ταυτόχρονα τα σημεία στα οποία μπορούν να πραγματοποιηθούν βελτιώσεις· ενθαρρύνει τις αρμόδιες υπηρεσίες του Κοινοβουλίου να συνεχίσουν να βελτιώνουν, σε όλα τα δυνατά επίπεδα, την αποτελεσματικότητα στις καθημερινές εργασίες του Κοινοβουλίου έχοντας πάντοτε ως στόχο την παροχή βελτιωμένων υπηρεσιών στους πολίτες της Ένωσης·

                  6.

                  σημειώνει με ικανοποίηση την ποιότητα της ανταλλαγής απόψεων μεταξύ του αντιπροέδρου που είναι αρμόδιος για τον προϋπολογισμό, του γενικού γραμματέα και της Επιτροπής Ελέγχου του Προϋπολογισμού στις 22 Ιανουαρίου 2013 στο πλαίσιο της διαδικασίας απαλλαγής του Κοινοβουλίου για το 2011· επαναλαμβάνει ότι η διοίκηση του Κοινοβουλίου είναι υποχρεωμένη να λογοδοτεί καθ’ όλη τη διάρκεια της διαδικασίας και ότι οι εκθέσεις απαλλαγής για την εκτέλεση του προϋπολογισμού του Κοινοβουλίου και τις δραστηριότητες της Επιτροπής Ελέγχου του Προϋπολογισμού κατά την τελευταία δεκαετία διαδραμάτισαν σημαντικό ρόλο και οδήγησαν σε πολύ θετικές εξελίξεις στη δημοσιονομική διαχείριση του Κοινοβουλίου, όπως το καθεστώς των βουλευτών και το καθεστώς των βοηθών· είναι αποφασισμένο να συνεχίσει αυτήν την ενθαρρυντική πορεία προς τη διασφάλιση αριστείας και διαφάνειας στη διαχείριση των δημόσιων οικονομικών·

                  7.

                  επαναλαμβάνει την πρότασή του να κυκλοφορεί το Προεδρείο περισσότερες «Λευκές Βίβλους» για θέματα πολιτικής γενικού ενδιαφέροντος προς όλους τους βουλευτές, προκειμένου αυτά να μπορούν να συζητούνται διεξοδικά από τις πολιτικές ομάδες πριν ληφθεί τελική απόφαση·

         Διαχείριση του Κοινοβουλίου κατά τη διάρκεια του 2011

                  8.

                  χαιρετίζει το γεγονός ότι στις 22 Σεπτεμβρίου 2011 οι εκπρόσωποι του Προεδρείου και της Επιτροπής Προϋπολογισμών κατέληξαν σε συμφωνία σχετικά με πρόσθετα μέτρα εξοικονόμησης που εν συνεχεία ενσωματώθηκαν στον προϋπολογισμό του Κοινοβουλίου για το 2012· υποστηρίζει σταθερά ότι τα εν λόγω μέτρα έξυπνης εξοικονόμησης ύψους σχεδόν 40 000 000 EUR δεν έχουν 'επίπτωση ούτε στην αποτελεσματικότητα των δραστηριοτήτων του Κοινοβουλίου ούτε στους πόρους που διατίθενται σε κάθε βουλευτή· καλεί τον γενικό γραμματέα να ενημερώνει το Συμβούλιο και την Επιτροπή σχετικά με την πρόοδο που επιτυγχάνει το Κοινοβούλιο και να αποκτήσει, προς τον σκοπό αυτό, πληροφορίες σχετικά με τις δικές τους δράσεις, καθώς και να ζητήσει να ενημερώνεται σχετικά με τις απαντήσεις που λαμβάνονται· επισημαίνει ωστόσο ότι πρέπει να γίνουν οικονομίες με τη δαπάνη λιγότερων χρημάτων και όχι με προκαταβολές ή καθυστερήσεις πληρωμών ή μεταφορές ποσών από προϋπολογισμό σε προϋπολογισμό·

                  9.

                  υπενθυμίζει στον πρόεδρό του και στον γενικό γραμματέα το ψήφισμά του της 6ης Φεβρουαρίου 2013 (11) στο οποίο «υπενθυμίζει την απόφαση που λήφθηκε στην Ολομέλεια, με την οποία ζητείται από το Συμβούλιο να υποβάλει χάρτη πορείας έως τον Ιούνιο του 2013, σχετικά με τους πολλαπλούς τόπους εργασίας του ΕΚ, και αναμένει από τις δύο ενδιαφερόμενες επιτροπές, τον γενικό γραμματέα και το Προεδρείο, να δώσουν στους βουλευτές ενημερωμένα στοιχεία και πληροφορίες σχετικά με τις οικονομικές και περιβαλλοντικές συνέπειες της ρύθμισης των πολλαπλών τόπων εργασίας· προτείνει να εξετάσουν το θέμα και οι υπηρεσίες αξιολόγησης επιπτώσεων του ίδιου του Κοινοβουλίου, και σε σχέση με την επίπτωση της παρουσίας ή μερικής παρουσίας του ΕΚ στις αντίστοιχες πόλεις και περιφέρειες και να υποβάλουν αξιολόγηση, το αργότερο τον Ιούνιο του 2013, προκειμένου τα συμπεράσματά τους να ληφθούν υπόψη για το προσεχές ΠΔΠ»· επισημαίνει ότι ο Ιούνιος του 2013 πλησιάζει γρήγορα·

                  10.

                  σημειώνει ότι το Κοινοβούλιο δεσμεύεται από τη Συνθήκη να εργάζεται σε τρεις τόπους και αυτό σημαίνει πρόσθετες δαπάνες· σημειώνει επίσης ότι η κατάσταση αυτή μπορεί να τροποποιηθεί μόνον από τα κράτη μέλη και όχι από το Κοινοβούλιο· ζητεί, συνεπώς, από τα κράτη μέλη να επανεξετάσουν το θέμα της έδρας και των τόπων εργασίας του Κοινοβουλίου κατά την προσεχή αναθεώρηση της Συνθήκης, τροποποιώντας το πρωτόκολλο 6·

                  11.

                  σημειώνει ότι ο νέος δημοσιονομικός κανονισμός [κανονισμός (ΕΕ, Ευρατόμ) αριθ. 966/2012] και οι κανόνες εφαρμογής του τέθηκαν σε ισχύ την 1η Ιανουαρίου 2013 και επέφεραν σημαντικές αλλαγές στη δημοσιονομική διαχείριση, ιδίως με την εξασφάλιση ενισχυμένης χρηστής δημοσιονομικής διαχείρισης και προστασίας των οικονομικών συμφερόντων της Ένωσης, με την εισαγωγή δημοσιονομικών μηχανισμών που επιτρέπουν την κινητοποίηση κεφαλαίων τρίτων ως μόχλευση για τα κεφάλαια της Ένωσης και τη μείωση της γραφειοκρατίας, καθώς και με τη μετατόπιση της εστίασης από τα έγγραφα στις επιδόσεις· ενθαρρύνει τις υπηρεσίες του Κοινοβουλίου, όπως και κατά τις παρελθούσες αναθεωρήσεις του δημοσιονομικού κανονισμού, να εφαρμόσουν αυτούς τους κανόνες χωρίς καθυστέρηση και με τις ελάχιστες δυνατές αρνητικές επιπτώσεις στη διοίκηση του Κοινοβουλίου· επιθυμεί να γνωρίζει, πριν από την έναρξη της διαδικασίας απαλλαγής 2012, κατά πόσον ο νέος δημοσιονομικός κανονισμός οδήγησε στη μείωση του προσωπικού που απαιτείται για τη δημοσιονομική διαχείριση·

                  12.

                  χαιρετίζει τον νέο κώδικα δεοντολογίας για τους βουλευτές του Ευρωπαϊκού Κοινοβουλίου σε θέματα οικονομικών συμφερόντων και σύγκρουσης συμφερόντων που εγκρίθηκε στην Ολομέλεια την 1η Δεκεμβρίου 2011· σημειώνει ότι οι βουλευτές υποχρεούνται να δηλώνουν αναλυτικά οιεσδήποτε αμειβόμενες δραστηριότητές τους εκτός Κοινοβουλίου, την αμοιβή που λαμβάνουν, καθώς και οιαδήποτε άλλα καθήκοντα επιτελούν που μπορεί να προκαλέσουν σύγκρουση συμφερόντων· σημειώνει περαιτέρω ότι ο κώδικας απαγορεύει ρητά στους βουλευτές να δέχονται χρηματικά ποσά ή άλλα δώρα ως αντάλλαγμα για την άσκηση επιρροής σε αποφάσεις του Κοινοβουλίου· σημειώνει με ικανοποίηση ότι ο κώδικας ορίζει σαφείς κανόνες για την αποδοχή δώρων και για πρώην βουλευτές του Ευρωπαϊκού Κοινοβουλίου που δραστηριοποιούνται σε ομάδες συμφερόντων· αναμένει ότι οι κανόνες εφαρμογής θα κοινοποιηθούν δεόντως στους βουλευτές και ότι οι δηλώσεις θα ελεγχθούν σε δειγματοληπτική βάση·

                  13.

                  ανησυχεί διότι, ένα χρόνο μετά την έναρξη ισχύος του κώδικα δεοντολογίας, δεν έχουν ακόμα εγκριθεί τα μέτρα εφαρμογής σε σχέση με το άρθρο 5 παράγραφος 3 για την εξασφάλιση διαφάνειας ως προς τα καταβαλλόμενα από τρίτους έξοδα ταξιδίου, στέγασης και διαμονής των βουλευτών· επισημαίνει ότι επιβάλλεται να εγκριθούν γρήγορα τα μέτρα εφαρμογής· πιστεύει ακράδαντα ότι πρέπει να δημοσιοποιούνται όλα τα καταβαλλόμενα από τρίτους έξοδα ταξιδίου, στέγασης και διαμονής άνω των 150 EUR·

                  14.

                  ζητεί από τη διοίκηση του Κοινοβουλίου να δημοσιοποιεί όλες τις δηλώσεις οικονομικών συμφερόντων των βουλευτών, με ανά έτος παρουσίαση και σε μορφή αναγνώσιμη από μηχάνημα, στις σελίδες του ιστότοπου του Κοινοβουλίου που είναι αφιερωμένες στην παρουσίαση των Ευρωβουλευτών·

                  15.

                  σημειώνει τη δημοσίευση κοινωνικής έκθεσης, η οποία παρέχει μια πολύτιμη εποπτική εικόνα των ανθρώπινων πόρων του Κοινοβουλίου· ζητεί να δημοσιευθεί η έκθεση για το 2012 πριν από το τέλος Σεπτεμβρίου του 2013· σημειώνει περαιτέρω ότι το οργανόγραμμα του Κοινοβουλίου αυξήθηκε κατά 4 % μεταξύ του 2010 και του 2011, κυρίως ως αποτέλεσμα των νέων αρμοδιοτήτων του και του επιπλέον φόρτου εργασίας βάσει της Συνθήκης της Λισαβόνας και της αναμενόμενης ένταξης της Κροατίας στην Ένωση·

                  16.

                  θεωρεί ότι τα μαθήματα επιμόρφωσης του προσωπικού, και συγκεκριμένα τα εντατικά μαθήματα γλωσσών, πρέπει να είναι καλύτερα προσαρμοσμένα στο πρόγραμμα εργασίας των διαφόρων κατηγοριών προσωπικού του Κοινοβουλίου, συμπεριλαμβανομένων των διαπιστευμένων κοινοβουλευτικών βοηθών·

                  17.

                  συστήνει να δοθεί συνέχεια στη σύσταση του Ελεγκτικού Συνεδρίου σύμφωνα με την οποία πρέπει να εξασφαλίζεται ότι οιαδήποτε αλλαγή στην προσωπική κατάσταση των υπαλλήλων πρέπει να καταγράφεται εν ευθέτω χρόνω, και να εφαρμοστεί σύστημα για την έγκαιρη παρακολούθηση των καταγραφόμενων στοιχείων·

                  18.

                  επισημαίνει ότι το 2011 ήταν το δεύτερο πλήρες έτος εφαρμογής του νέου καθεστώτος των βουλευτών και του καθεστώτος των βοηθών (αμφότερα ισχύουν από 14ης Ιουλίου 2009)· σημειώνει ότι τα μέτρα εφαρμογής για το καθεστώς των βοηθών έχουν τροποποιηθεί τέσσερις φορές σε αυτά τα δύο χρόνια για την εφαρμογή του τίτλου VII του καθεστώτος που εφαρμόζεται στο λοιπό προσωπικό της Ευρωπαϊκής Ένωσης και των μέτρων εφαρμογής βάσει προτάσεων της Προσωρινής Ομάδας Αξιολόγησης και του γενικού γραμματέα· υπενθυμίζει ότι η εφαρμογή του τίτλου VII του καθεστώτος που εφαρμόζεται στο λοιπό προσωπικό της Ευρωπαϊκής Ένωσης δημιούργησε ένα ενιαίο σύστημα που διέπει το καθεστώς των διαπιστευμένων κοινοβουλευτικών βοηθών που εργάζονται στους τρεις τόπους εργασίας του Κοινοβουλίου, το οποίο αντικατέστησε είκοσι επτά διαφορετικά εθνικά συστήματα συμβατικών σχέσεων, φορολόγησης και κοινωνικής ασφάλισης· διαπιστώνει ότι επί του παρόντος δεν υπάρχουν στοιχεία που να αποδεικνύουν ότι είναι αναγκαία η προσαρμογή των κανόνων που ισχύουν για τους κοινοβουλευτικούς βοηθούς και περιέχονται στον τίτλο VII του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων· ζητεί την πλήρη αξιολόγηση του καθεστώτος των βοηθών συμπεριλαμβανομένων πιθανών προσαρμογών των κανόνων πριν από τις προσεχείς ευρωεκλογές·

         Έκθεση για τη δημοσιονομική και χρηματοοικονομική διαχείριση
          (12)

                  19.

                  επισημαίνει ότι το 2011 το Κοινοβούλιο εισέπραξε έσοδα ύψους 173 293 432 EUR (έναντι 243 094 204 EUR το 2010), από τα οποία 23 815 077 EUR ήταν έσοδα ειδικού προορισμού·

         Παρουσίαση των λογαριασμών του Ευρωπαϊκού Κοινοβουλίου

                  20.

                  σημειώνει τα ποσοτικά στοιχεία βάσει των οποίων έχουν κλείσει οι λογαριασμοί του Κοινοβουλίου για το οικονομικό έτος 2011, ήτοι:

                              (σε EUR)

                                 α)   Διαθέσιμες πιστώσεις

                              πιστώσεις για το 2011:

                              1 685 829 393

                              μη αυτόματες μεταφορές πιστώσεων από το οικονομικό έτος 2010:

                              9 240 000

                              αυτόματες μεταφορές πιστώσεων από το οικονομικό έτος 2010:

                              231 028 630

                              πιστώσεις που αντιστοιχούν σε έσοδα ειδικού προορισμού για το 2011:

                              23 815 077

                              μεταφορές πιστώσεων που αντιστοιχούν σε έσοδα ειδικού προορισμού για το 2010:

                              110 017 852

                              Σύνολο:

                              2 059 930 952

                                 β)   Χρησιμοποίηση των πιστώσεων του οικονομικού έτους 2011

                              αναλήψεις υποχρεώσεων:

                              1 843 611 385

                              εκτελεσθείσες πληρωμές:

                              1 580 302 842

                              πιστώσεις που μεταφέρθηκαν αυτόματα περιλαμβανομένων εκείνων από έσοδα ειδικού προορισμού:

                              330 492 631

                              πιστώσεις που μεταφέρθηκαν μη αυτόματα:

                              21 700 000

                              ακυρωθείσες πιστώσεις:

                              126 481 634

                                 γ)   Έσοδα του προϋπολογισμού

                              που εισπράχθηκαν το 2011:

                              173 293 432

                                             δ)

                                          Συνολικός ισολογισμός την 31η Δεκεμβρίου 2011

                              1 565 534 440

                  21.

                  σημειώνει ότι οι εγκριθείσες πιστώσεις στον αρχικό προϋπολογισμό του Κοινοβουλίου για το 2011 ανήλθαν συνολικά σε 1 685 829 393 EUR, ποσόν το οποίο συνιστά αύξηση της τάξεως του 5 % σε σχέση με τον προϋπολογισμό του 2010 (1 607 363 235 EUR), και ότι δεν υποβλήθηκε διορθωτικός προϋπολογισμός το 2011, σε αντίθεση με το 2010·

                  22.

                  επισημαίνει ότι το 2011, 93 % (έναντι 96 % το 2010) των τελικών πιστώσεων δεσμεύθηκαν, ήτοι ποσοστό ακύρωσης 6 % (έναντι 3 % το 2010), και ότι, όπως και κατά τα προηγούμενα οικονομικά έτη, επιτεύχθηκε υψηλό επίπεδο εκτέλεσης του προϋπολογισμού· σημειώνει περαιτέρω την ταχεία αύξηση των πιστώσεων που ακυρώθηκαν, οφειλόμενη σε μεγάλο βαθμό στη μη καταβολή, το 2011, της ετήσιας προσαρμογής των μισθών του προσωπικού του 1,7 % μετά από τη σχετική απόφαση του Συμβουλίου·

                  23.

                  εκφράζει την ανησυχία του για τη σημαντική αύξηση των μεταφορών πιστώσεων προς το 2011 [240 268 630 EUR (13) ] και ζητεί τη βελτίωση του σχεδιασμού των δαπανών· καλεί τη διοίκηση να αντιστρέψει αυτήν την τάση ενόψει των προσεχών ευρωεκλογών·

                  24.

                  σημειώνει ότι ο προϋπολογισμός της Ένωσης για το 2011 ανέρχεται συνολικά σε 141,9 δισεκατ. EUR σε πιστώσεις αναλήψεως υποχρεώσεων, εκ των οποίων τα 1 686 εκατ. EUR αντιστοιχούν στον προϋπολογισμό του Κοινοβουλίου· σημειώνει περαιτέρω ότι το ποσόν αυτό αντιστοιχεί σε ποσοστό κατά τι μεγαλύτερο του 1 % του προϋπολογισμού της Ένωσης και ισοδυναμεί με το 20 % των 8 454 εκατ. EUR που προορίζονται για τις συνολικές διοικητικές δαπάνες των θεσμικών οργάνων της Ένωσης, σύμφωνα με τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση·

                  25.

                  εκφράζει ικανοποίηση για το γεγονός ότι δεν πραγματοποιήθηκαν συγκεντρωτικές μεταφορές υπολοίπων από το 2011 στο 2012· ζητεί εκ νέου από τη διοίκησή του να επιδιώξει τον στόχο δημοσιονομικού προγραμματισμού και δημοσιονομικής πειθαρχίας με υψηλότερη ποιότητα και μεγαλύτερη σαφήνεια· ζητεί επίσης, προς όφελος της σαφήνειας του προϋπολογισμού, οι δαπάνες που σχετίζονται με τα ακίνητα ή οιεσδήποτε άλλες δαπάνες παρομοίου μεγέθους να εγγράφονται στον προϋπολογισμό μεμονωμένα και να μην χρηματοδοτούνται μέσω μη χρησιμοποιηθέντων κονδυλίων·

                  26.

                  σημειώνει ότι το 2011 τα τέσσερα βασικά κεφάλαια του προϋπολογισμού του Κοινοβουλίου ήταν τα ακόλουθα: «Μόνιμοι και έκτακτοι υπάλληλοι», «Ακίνητα και παρεπόμενα έξοδα», «Μέλη του οργάνου» και «Δαπάνες σχετικές με την επικούρηση των βουλευτών», κεφάλαια τα οποία αντιπροσωπεύουν το 70 % του συνόλου των αναλήψεων υποχρεώσεων·

                  27.

                  υπενθυμίζει ότι το ποσό των 85,9 εκατ. EUR που επεστράφη από το Βέλγιο στο Κοινοβούλιο στις αρχές του 2010 και δεσμεύτηκε για σχέδια στον τομέα των ακινήτων πρέπει να θεωρηθεί ως εξωτερικό έσοδο ειδικού προορισμού σύμφωνα με το άρθρο 21 του δημοσιονομικού κανονισμού·

         Οι λογαριασμοί του Κοινοβουλίου

                  28.

                  επισημαίνει ότι στην πιστοποίηση των οριστικών λογαριασμών ο υπόλογος του Κοινοβουλίου δηλώνει την εύλογη βεβαιότητα ότι οι λογαριασμοί παρουσιάζουν μια αληθή και δίκαιη εικόνα της οικονομικής κατάστασης του Κοινοβουλίου ως προς όλες τις ουσιώδεις πτυχές· σημειώνει επιπροσθέτως τη δήλωση του υπολόγου ότι δεν υπέπεσε στην αντίληψή του κανένα σημείο που να εγείρει επιφυλάξεις·

                  29.

                  υπενθυμίζει την απόφαση του προέδρου του, της 11ης Ιουλίου 2012, σχετικά με την έγκριση των λογαριασμών για το οικονομικό έτος 2011·

         Δήλωση αξιοπιστίας του γενικού γραμματέα

                  30.

                  χαιρετίζει τη δήλωση του γενικού γραμματέα, της 24ης Απριλίου 2012, υπό την ιδιότητά του ως αρχικού κύριου διατάκτη, όσον αφορά τις ετήσιες εκθέσεις δραστηριοτήτων των διατακτών για το 2011, στην οποία βεβαιώνει ότι είναι ευλόγως πεπεισμένος ότι ο προϋπολογισμός του Κοινοβουλίου εκτελέστηκε σύμφωνα με τις αρχές της χρηστής δημοσιονομικής διαχείρισης και ότι το ισχύον πλαίσιο ελέγχου παρέχει τις απαραίτητες εγγυήσεις όσον αφορά τη νομιμότητα και κανονικότητα των υποκειμένων πράξεων·

         Ετήσιες εκθέσεις του Ελεγκτικού Συνεδρίου για το οικονομικό έτος 2011

         Οι γνώμες του Ελεγκτικού Συνεδρίου

                  31.

                  χαιρετίζει το γεγονός ότι από τον λογιστικό έλεγχο που διενήργησε το Ελεγκτικό Συνέδριο διαπιστώθηκε ότι τα συστήματα εποπτείας και ελέγχου όλων των διοικητικών δαπανών του Κοινοβουλίου, τα οποία απαιτούνται από τον δημοσιονομικό κανονισμό, ήταν αποτελεσματικά και ότι οι πληρωμές των διοικητικών δαπανών το 2011 δεν παρουσίασαν ουσιώδη σφάλματα·

         Καταβολή κοινωνικών επιδομάτων και παροχών στους υπαλλήλους

                  32.

                  λαμβάνει υπό σημείωση τη συγκεκριμένη διαπίστωση όσον αφορά το Κοινοβούλιο, η οποία περιέχεται στις ετήσιες εκθέσεις του Ελεγκτικού Συνεδρίου για το 2011, καθώς και τις απαντήσεις του Κοινοβουλίου, δηλαδή ότι τα πληροφοριακά στοιχεία που είχαν στη διάθεσή τους οι υπηρεσίες του Κοινοβουλίου σχετικά με την προσωπική και οικογενειακή κατάσταση των υπαλλήλων είτε δεν ήταν ενημερωμένα είτε δεν είχαν υποστεί ορθή επεξεργασία και σε μία περίπτωση το γεγονός αυτό οδήγησε στην καταβολή ποσών αχρεωστήτως· σημειώνει ότι, για τη συγκεκριμένη περίπτωση, η επιστροφή των αχρεωστήτως καταβληθέντων ποσών ξεκίνησε τον Νοέμβριο του 2011 με παρακράτηση από τον μισθό του εμπλεκομένου υπαλλήλου· παροτρύνει, ωστόσο, να διεξάγονται αυστηρότεροι έλεγχοι για να αποφεύγεται στο μέλλον η καταβολή ποσών αχρεωστήτως·

         Κανόνες σχετικά με την απασχόληση διαπιστευμένων κοινοβουλευτικών βοηθών

                  33.

                  σημειώνει περαιτέρω ότι, δυνάμει των εσωτερικών κανόνων για την απασχόληση διαπιστευμένων κοινοβουλευτικών βοηθών, οι τελευταίοι έχουν τη δυνατότητα να υποβάλουν το ιατρικό πιστοποιητικό και άλλα έγγραφα τα οποία απαιτούνται για τη σύναψη των συμβάσεων εντός τριών μηνών από την ημερομηνία έναρξης ισχύος της αρχικής σύμβασης πρόσληψής τους, και ότι, καθώς η παρέκκλιση αυτή αντιβαίνει στις διατάξεις των άρθρων 128 και 129 του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, τα άρθρα αυτά πρέπει να ευθυγραμμισθούν με τους κανόνες που εφαρμόζονται στους διαπιστευμένους βοηθούς· σημειώνει επίσης ότι, όσον αφορά τη συμμόρφωση με την απαίτηση σχετικά με τις γλωσσικές γνώσεις, σε καμία από τις δέκα ελεγχθείσες περιπτώσεις δεν υπήρχαν στους σχετικούς φακέλους έγγραφα που να αποδεικνύουν ότι είχαν πραγματοποιηθεί έλεγχοι·

                  34.

                  επιδοκιμάζει τις απαντήσεις που έδωσε το Κοινοβούλιο κατά τη διαδικασία αντιπαράθεσης με το Ελεγκτικό Συνέδριο·

         Διενέργεια εκ των προτέρων επαλήθευσης των διαδικασιών πρόσληψης

                  35.

                  σημειώνει τη διαπίστωση του Ελεγκτικού Συνεδρίου σύμφωνα με την οποία στις ελεγχθείσες διαδικασίες πρόσληψης διαπιστευμένων κοινοβουλευτικών βοηθών δεν υπήρχαν στους σχετικούς φακέλους έγγραφα που να αποδεικνύουν ότι είχαν πραγματοποιηθεί εκ των προτέρων έλεγχοι των εγγράφων πρόσληψης· σημειώνει την απάντηση των αρμοδίων υπηρεσιών του Κοινοβουλίου ότι, μετά από την αναδιάταξη των καταλόγων ελέγχου και την υιοθέτηση διασταυρούμενων ελέγχων, η τεκμηρίωση των εν λόγω εκ των προτέρων ελέγχων θα τηρηθεί με τη δέουσα προσοχή·

         Δημόσιες συμβάσεις

                  36.

                  εκφράζει τη λύπη του διότι το Ελεγκτικό Συνέδριο, από τις δέκα ελεγχθείσες διαδικασίες σύναψης δημοσίων συμβάσεων του Κοινοβουλίου, σε δύο περιπτώσεις οι οποίες αφορούσαν τη συντήρηση κτιρίων και την παροχή υπηρεσιών εκτύπωσης διαπίστωσε αδυναμίες όσον αφορά την εφαρμογή των κριτηρίων επιλογής και ανάθεσης· καλεί εκ νέου το Προεδρείο να επανεξετάσει όλους τους μηχανισμούς ελέγχου για την ανάθεση δημόσιων συμβάσεων προκειμένου να εξασφαλιστούν οι πιο ανταγωνιστικές τιμές για τα αγαθά και τις υπηρεσίες που προσφέρονται·

                  37.

                  εκφράζει τη λύπη του διότι, λόγω της μείωσης της διοικητικής επιβάρυνσης για τις συμβάσεις χαμηλής αξίας, με στόχο την αύξηση της συμμετοχής των ΜΜΕ στις προσκλήσεις υποβολής προσφορών γι’ αυτές τις συμβάσεις, η διοίκηση δε γνωρίζει τον αριθμό των ΜΜΕ που εξασφάλισαν συμβάσεις χαμηλής αξίας· επισημαίνει ότι, για τον λόγο αυτό, ο γενικός γραμματέας δεν είναι εις θέση να αποδείξει εάν η μείωση της διοικητικής επιβάρυνσης οδήγησε πραγματικά σε αύξηση της συμμετοχής των ΜΜΕ και, κατά συνέπεια, εάν τα ληφθέντα μέτρα ήταν αποτελεσματικά· ζητεί λοιπόν να ελεγχθεί ο αριθμός των ΜΜΕ που εξασφάλισαν συμβάσεις χαμηλής αξίας·

         Ακρόαση του εσωτερικού ελεγκτή και η ετήσια έκθεση του εσωτερικού ελεγκτή

                  38.

                  σημειώνει ότι, κατά τη συνεδρίαση της αρμόδιας επιτροπής του με τον εσωτερικό ελεγκτή στις 22 Ιανουαρίου 2013, ο εσωτερικός ελεγκτής παρουσίασε την ετήσια έκθεσή του που υπεγράφη στις 26 Ιουλίου 2012, στην οποία αναφέρεται ότι το 2011 πραγματοποιήθηκαν οι ακόλουθοι έλεγχοι στη διοίκηση του Κοινοβουλίου:

                              —

                              ειδική επανεξέταση του πλαισίου εσωτερικού ελέγχου·

                              —

                              συνέχεια που δίδεται στον έλεγχο της διαδικασίας σύναψης δημοσίων συμβάσεων στη Γενική Διεύθυνση Προεδρίας (ΓΔ PRES)·

                              —

                              συνέχεια που δίδεται στον έλεγχο της αποζημίωσης για την επικούρηση των βουλευτών,

                              —

                              συνέχεια που δίδεται στον έλεγχο της επεξεργασίας των αιτημάτων πληρωμής·

                              —

                              έλεγχος της διαδικασίας σύναψης δημοσίων συμβάσεων και της εκτέλεσης συμβάσεων στη Γενική Διεύθυνση Καινοτομίας και Τεχνολογικής Υποστήριξης (ΓΔ ITEC)·

                              —

                              έλεγχος της Κατάρτισης της Μισθοδοσίας·

                              —

                              συνέχεια που δίδεται στον έλεγχο της πολιτικής κτιρίων: σχεδιασμός, αξιολόγηση και διαχείριση των στεγαστικών αναγκών·

                              —

                              έλεγχος της διαδικασίας σύναψης δημοσίων συμβάσεων στη Γενική Διεύθυνση Επικοινωνίας (ΓΔ COMM)·

                  39.

                  επισημαίνει ότι μεταξύ των πιο σημαντικών συμπερασμάτων που παρατίθενται στην ετήσια έκθεση του εσωτερικού ελεγκτή ήταν τα ακόλουθα:

                              —

                              από τον έλεγχο της αποζημίωσης για την επικούρηση των βουλευτών διαπιστώθηκε η ανάγκη ενίσχυσης του πλαισίου για την αμοιβή των σε ιδιωτική βάση απασχολούμενων τοπικών βοηθών, ο αριθμός των οποίων ποικίλει σε μεγάλο βαθμό από βουλευτή σε βουλευτή, και αποκόμισης περισσότερης βεβαιότητας όσον αφορά τις υπηρεσίες που παρέχονται από φορείς παροχής υπηρεσιών·

                              —

                              όσον αφορά διαδικασίες σύναψης δημοσίων συμβάσεων ορισμένων Γενικών Διευθύνσεων, είναι αναγκαίο να αιτιολογείται καλύτερα η προσφυγή σε κατ’ εξαίρεση διαδικασίες με διαπραγμάτευση και να εξασφαλίζεται ότι η έκβαση των διαπραγματεύσεων βασίζεται σε τεκμηριωμένες αναλύσεις που μπορούν να μετρηθούν βάσει σχετικών κριτηρίων αξιολόγησης που έχουν ως γνώμονα τη βέλτιστη αξιοποίηση των πόρων·

                              —

                              σε πλείονα συμβάντα η μεθοδολογία αξιολόγησης που εφαρμόσθηκε για τις διαδικασίες σύναψης δημοσίων συμβάσεων δεν ήταν επαρκώς τεκμηριωμένη στις εκθέσεις και τα πρακτικά αξιολόγησης ή ήταν διαφορετική από εκείνη που είχε ανακοινωθεί στη συγγραφή υποχρεώσεων· επίσης η μεθοδολογία αξιολόγησης που ορίζεται στη συγγραφή υποχρεώσεων πρέπει να δίδει τη δέουσα βαρύτητα στο κριτήριο της τιμής σε σχέση προς άλλα κριτήρια και να εξασφαλίζει χρήση της βέλτιστης σχέσης τιμής-ποιότητας·

                  40.

                  επισημαίνει και υποστηρίζει τις απόψεις που εξέφρασε ο εσωτερικός ελεγκτής στα ακόλουθα θέματα:

                              —

                              είναι σημαντικό, σε ορισμένα τμήματα, να εφαρμοσθούν νέες κεντρικές κατευθυντήριες γραμμές σχετικά με τις ευαίσθητες θέσεις και τη διαχείριση κινδύνου, να αναπτυχθούν δείκτες επιδόσεων, να συμπληρωθεί η τεκμηρίωση των διαδικασιών εσωτερικού ελέγχου και διαχείρισης και να μειωθούν οι καθυστερήσεις στην τακτοποίηση των δαπανών του προϋπολογισμού·

                              —

                              είναι σημαντικό να εξασφαλιστεί ότι, κατά τη διάρκεια της διαδικασίας σύναψης δημοσίων συμβάσεων, η επιτροπή αξιολόγησης αιτιολογεί τα συμπεράσματά της με πλήρη, σαφή και κατανοητό τρόπο στην έκθεση που συντάσσει καθώς και ότι στη διεργασία αξιολόγησης δεν υπάρχει ουδεμία ένδειξη άνισης μεταχείρισης των προσφερόντων·

         Έλεγχος του πλαισίου εσωτερικού ελέγχου

                  41.

                  υπενθυμίζει ότι η αρχική εξέταση του πλαισίου εσωτερικού ελέγχου το 2003 και το 2004 παρήγαγε 14 εκθέσεις ελέγχου που καλύπτουν όλα τα τμήματα και τις κεντρικές υπηρεσίες και περιλαμβάνουν 452 συμφωνηθείσες δράσεις που αποσκοπούν στη βελτίωση του συνολικού επιπέδου:

                              —

                              συμμόρφωσης προς τις ελάχιστες προδιαγραφές του Οργάνου όσον αφορά τον εσωτερικό έλεγχο

                              —

                              επίτευξης των βασικών στόχων του Οργάνου στον τομέα του ελέγχου (συμμόρφωση προς τους ισχύοντες νόμους, κανονισμούς και πολιτικές· αξιοπιστία της διοικητικής πληροφόρησης και καταγραφής· οικονομία, αποτελεσματικότητα και αποδοτικότητα των πράξεων)·

         Εναπομένουσες «ανοιχτές δράσεις»

                  42.

                  υπενθυμίζει ότι το 2005/2006 και το 2007/2008 πραγματοποιήθηκαν διαδοχικοί έλεγχοι παρακολούθησης της υλοποίησης 452 δράσεων και, στην περίπτωση ενός τμήματος με υψηλό ποσοστό ανοιχτών δράσεων, τέτοιοι έλεγχοι πραγματοποιήθηκαν και το 2009· τονίζει ότι, σύμφωνα με το πόρισμα αυτής της σειράς ελέγχων, 68 δράσεις της αρχικής εξέτασης του πλαισίου εσωτερικού ελέγχου παρέμεναν ανοιχτές στο τέλος του 2010·

                  43.

                  σημειώνει με ικανοποίηση ότι η υπηρεσία εσωτερικού ελέγχου συνεχίζει να δίδει προτεραιότητα στην εξέταση του πλαισίου εσωτερικού ελέγχου που άρχισε να ισχύει το 2003· σημειώνει το γεγονός ότι, στις 30 Σεπτεμβρίου 2011, μετά από διαδοχικούς ελέγχους παρακολούθησης, από τις 452 δράσεις που συμφωνήθηκαν αρχικά, 38 δράσεις δεν είχαν ολοκληρωθεί· χαιρετίζει το γεγονός ότι καμία από αυτές τις δράσεις δεν χαρακτηρίζονται από την υπηρεσία εσωτερικού ελέγχου ως κρίσιμης σημασίας· καλεί τη διοίκηση σε επίπεδο τμημάτων αλλά και σε κεντρικό επίπεδο να υλοποιήσει τις εναπομένουσες 38 εκκρεμούσες «ανοιχτές δράσεις» πριν από το τέλος της τρέχουσας νομοθετικής περιόδου·

                  44.

                  χαιρετίζει το γεγονός ότι, τον Ιούνιο του 2001, μια εταιρεία εξωτερικών εκτιμητών πιστοποίησε ότι η υπηρεσία εσωτερικού ελέγχου του Κοινοβουλίου συμμορφώνεται προς τον ορισμό του εσωτερικού ελέγχου, τον κώδικα δεοντολογίας και τα πρότυπα άσκησης εσωτερικού ελέγχου και ότι τούτο αντιπροσωπεύει το υψηλότερο επίπεδο συμμόρφωσης· παροτρύνει την υπηρεσία εσωτερικού ελέγχου να επιτύχει ακόμη μεγαλύτερη πρόοδο με βάση τα γερά θεμέλια που ήδη υπάρχουν και να ευθυγραμμισθεί περαιτέρω με τις βέλτιστες πρακτικές· αναγνωρίζει ότι, κατά το δεύτερο εξάμηνο του 2011, η υπηρεσία εσωτερικού ελέγχου εφάρμοσε ήδη διάφορα σημαντικά στοιχεία των προτάσεων βελτίωσης που είχε λάβει και ότι το εναπομένον σχέδιο δράσης έπρεπε να εκτελεσθεί έως το τέλος του 2012·

                  45.

                  τονίζει ότι, σύμφωνα με τις πολιτικές διαφάνειας προς τους πολίτες της Ένωσης, μετά την παρέλευση κάποιου χρονικού διαστήματος, πρέπει να δημοσιοποιείται στον ιστότοπο του Κοινοβουλίου σύνοψη του αριθμού και του τύπου των διενεργηθέντων εσωτερικών ελέγχων, οι συστάσεις που έχουν διατυπωθεί και οι δράσεις που έχουν αναληφθεί σε συνέχεια αυτών των συστάσεων· επιθυμεί να του γνωστοποιείται ποια από αυτά τα έγγραφα δεν έχουν ακόμα δημοσιοποιηθεί και για ποιο λόγο·

         Συνέχεια που έδωσε ο γενικός γραμματέας στο ψήφισμα περί απαλλαγής για το 2010

                  46.

                  χαιρετίζει τις γραπτές απαντήσεις στο ψήφισμα περί απαλλαγής για το 2010 που εστάλησαν στην Επιτροπή Ελέγχου του Προϋπολογισμού στις 16 Νοεμβρίου 2012· εκφράζει εντούτοις τη λύπη του διότι δεν κατέστη δυνατόν να ληφθούν οι απαντήσεις αυτές πριν από την έναρξη της διαδικασίας απαλλαγής για το οικονομικό έτος 2011· αναμένει ότι στο πλαίσιο της διαδικασίας απαλλαγής για το 2012 θα μπορέσει να πραγματοποιηθεί ανταλλαγή απόψεων μεταξύ του γενικού γραμματέα και της Επιτροπής Ελέγχου του Προϋπολογισμού πριν από το τέλος Οκτωβρίου του 2013·

                  47.

                  χαιρετίζει την επίσημη απόφαση να σταματήσει η απονομή Βραβείου δημοσιογραφίας, το οποίο το 2011 αντιπροσώπευε δαπάνη 154 205 EUR, όπως προτάθηκε από την Επιτροπή Ελέγχου του Προϋπολογισμού και ψηφίσθηκε στην Ολομέλεια στην έκθεση περί απαλλαγής για το 2010· αναγνωρίζει ότι οι επαφές με δημοσιογράφους ενισχύθηκαν στα κράτη μέλη με τη διοργάνωση θεματικών σεμιναρίων στις πρωτεύουσες, για τα οποία χρησιμοποιήθηκε η υπάρχουσα διοικητική ικανότητα του Κοινοβουλίου και τα οποία έδωσαν στους δημοσιογράφους την ευκαιρία να ανταλλάξουν απόψεις με βουλευτές και να γνωρίσουν πλήρως τη δομή του Κοινοβουλίου και τον ρόλο του στη νομοθετική διαδικασία·

                  48.

                  ζητεί για δεύτερη φορά —σχετικό αίτημα σε συνάρτηση με τη διαδικασία απαλλαγής είχε διατυπωθεί το 2010— μια πλήρη έκθεση σχετικά με τον τρόπο με τον οποίο έχουν εξελιχθεί τα σχέδια δωρεάν λογισμικών του Κοινοβουλίου όσον αφορά τη χρήση και τους χρήστες στο Κοινοβούλιο, τη διεπαφή με τους πολίτες και τις δραστηριότητες ανάθεσης συμβάσεων· ζητεί για δεύτερη φορά να διερευνηθούν, σε πλήρη μελέτη, οι υποχρεώσεις του Κοινοβουλίου βάσει του άρθρου 103 του Κανονισμού του όσον αφορά το δωρεάν λογισμικό και τα ανοικτά πρότυπα· εκφράζει τη λύπη του διότι δεν χρησιμοποιούνται σε μεγαλύτερο βαθμό στις υποδομές πληροφορικής του Κοινοβουλίου οι λύσεις του δωρεάν λογισμικού και των ανοικτών πρότυπων·

                  49.

                  σημειώνει την απάντηση του γενικού γραμματέα, σύμφωνα με την οποία το 2011 οι αποζημιώσεις του Κοινοβουλίου κάλυψαν τις συμβάσεις 1 599 διαπιστευμένων βοηθών και τις συμβάσεις 2 868 τοπικών βοηθών·

         Διαχείριση της διοίκησης του Κοινοβουλίου

                  50.

                  επισημαίνει την άριστη ποιότητα των υπηρεσιών διερμηνείας και μετάφρασης του Κοινοβουλίου· σημειώνει ότι οι εν λόγω υπηρεσίες εξακολουθούν να συνιστούν ένα σημαντικό μέρος του προϋπολογισμού του Κοινοβουλίου· επισημαίνει ότι η απόφαση περί «αξιοποίησης των πόρων για την πλήρη πολυγλωσσία στη διερμηνεία» την οποία έλαβε το Προεδρείο το 2011 αυξάνει την αποτελεσματικότητα των υπηρεσιών διερμηνείας και μειώνει τις διαρθρωτικές τους δαπάνες· καλεί το Κοινοβούλιο να εκπονήσει λεπτομερές έγγραφο σχετικά με τη διάρθρωση των δαπανών μετάφρασης και διερμηνείας και να παρουσιάσει μέτρα προκειμένου να μειωθούν περαιτέρω οι δαπάνες αυτές και να βελτιωθεί η αποτελεσματικότητα των εν λόγω υπηρεσιών χωρίς ωστόσο να διακυβευτεί η ποιότητα συνολικά·

                  51.

                  επισημαίνει ότι 192 μέλη του προσωπικού προβαίνουν σε αναφορά ενώπιον γενικών διευθυντών παρακάμπτοντας τους διευθυντές· ζητεί από τον γενικό γραμματέα να επανεξετάσει την κατάσταση αυτή και να μεριμνήσει ώστε να μην δημιουργούνται ανεπισήμως «ιδιαίτερα γραφεία» για τους γενικούς διευθυντές· ζητεί από τον γενικό γραμματέα να συμπεριλάβει στην επισκόπηση στοιχεία για το βαθμό, τις αρμοδιότητες και τις ευθύνες αυτών των μελών του προσωπικού·

         Εκθέσεις δραστηριοτήτων των γενικών διευθυντών

                  52.

                  σημειώνει ότι οι γενικοί διευθυντές παρέχουν ετησίως στοιχεία σχετικά με την εκτέλεση των καθηκόντων τους μέσω έκθεσης δραστηριοτήτων που αποτελεί ένα εργαλείο εσωτερικής διαχείρισης με πρωταρχικό στόχο να παρέχει στον γενικό γραμματέα σαφή επισκόπηση των εργασιών της διοίκησης, και ιδιαίτερα ενδεχόμενων αδυναμιών· παρατηρεί ότι, όσον αφορά τις ετήσιες εκθέσεις δραστηριοτήτων για το οικονομικό έτος 2011, κανένας διατάκτης δεν εξέφρασε στις δηλώσεις του επιφυλάξεις σχετικά με την επισήμανση σημαντικών προβλημάτων από τους γενικούς διευθυντές για τον τρόπο με τον οποίο χρησιμοποιήθηκαν οι πόροι ή για το γεγονός ότι οι διαδικασίες ελέγχου δεν εξασφάλισαν τη νομιμότητα και κανονικότητα των πράξεων·

                  53.

                  επισημαίνει ότι η έκθεση δραστηριοτήτων εκάστης Γενικής Διεύθυνσης περιλαμβάνει, σε παράρτημα, κατάλογο εξαιρέσεων όπου απαριθμούνται λεπτομερώς οι παρεκκλίσεις από τους ισχύοντες κανονισμούς και τις τυποποιημένες διαδικασίες· εκφράζει ανησυχία για το γεγονός ότι σε ορισμένες γενικές διευθύνσεις ο αριθμός των εν λόγω εξαιρέσεων παραμένει υψηλός και προτείνει να καταβληθεί περαιτέρω προσπάθεια προκειμένου να αποφευχθεί η χρησιμοποίηση αυτής της πρακτικής για τη διόρθωση προβληματικών καταστάσεων·

         ΓΔ Προεδρίας

                  54.

                  χαιρετίζει τη δέσμευση της ΓΔ Προεδρίας για συνεχή βελτίωση της δημοσιονομικής διαχείρισης με την εις βάθος εξέταση των διαφόρων πτυχών της εκτέλεσης του προϋπολογισμού και των συναφών διαδικασιών· παρατηρεί ιδιαίτερα τις προσπάθειες που καταβάλλονται για να ευαισθητοποιηθεί περισσότερο το προσωπικό στους τομείς των διαδικασιών σύναψης δημοσίων συμβάσεων και των πράξεων του προϋπολογισμού·

                  55.

                  επαναλαμβάνει ότι ο τομέας της ασφάλειας είναι ένας πολύ ευαίσθητος τομέας σε κάθε κοινοβούλιο, αλλά ακόμη περισσότερο σε ένα πολυεθνικό κοινοβούλιο, το οποίο έχει μεγάλη προβολή και υποδέχεται τακτικά αρχηγούς κρατών και κυβερνήσεων· σημειώνει ότι στους χώρους του Κοινοβουλίου στις Βρυξέλλες ευρίσκονται καθημερινά περίπου 12 000 άτομα·

                  56.

                  σημειώνει ότι στις 6 Ιουλίου 2011 το Προεδρείο ενέκρινε ομόφωνα τη «Νέα ολοκληρωμένη φιλοσοφία για την ασφάλεια» η οποία προτείνει να χρησιμοποιούνται διαφορετικές είσοδοι στο Κοινοβούλιο για διαφορετικές κατηγορίες χρηστών· ζητεί να του παρασχεθούν πληροφορίες έως το τέλος του 2013 σχετικά με την υλοποίηση της «Νέας ολοκληρωμένης φιλοσοφίας για την ασφάλεια»·

                  57.

                  σημειώνει ότι το Κοινοβούλιο αναμένει ότι η εσωτερίκευση των υπηρεσιών ασφαλείας θα μειώσει το κόστος στις Βρυξέλλες και στο Στρασβούργο κατά 11 250 000 EUR την περίοδο 2013 - 2016 και κατά 5 640 000 EUR για κάθε χρόνο που ακολουθεί· επιθυμεί να έχει τη διαβεβαίωση ότι θα θεσπιστούν και θα τηρηθούν τα υψηλότερα πρότυπα στοχοθετημένης ασφάλειας μέσω ενός συνεχούς προγράμματος κατάρτισης· ζητεί ετήσια έκθεση με λεπτομερή στοιχεία για την εξέλιξη του κόστους της υπηρεσίας ασφάλειας, συμπεριλαμβανομένου του αυξημένου κόστους των συντάξεων του προσωπικού που απασχολείται στον τομέα αυτό, και τα ληφθέντα μέτρα που εξασφαλίζουν το πεδίο και την ποιότητα αυτής της υπηρεσίας·

                  58.

                  επαναλαμβάνει την επιθυμία του να υποβάλλονται οι βουλευτές σε ηλεκτρονικό έλεγχο κατά την είσοδο στα κτίρια του Κοινοβουλίου ή την έξοδο από αυτά προκειμένου να αυξηθεί η ασφάλεια·

                  59.

                  ζητεί να λάβει πληροφορίες από τη Γενική Γραμματεία σχετικά με τη διαδικασία που πρόκειται να ακολουθηθεί για την αξιολόγηση του κοινού μητρώου διαφάνειας, το οποίο θα αρχίσει να λειτουργεί το 2013 βάσει της συναφθείσας το 2011 διοργανικής συμφωνίας·

                  60.

                  σημειώνει ότι περισσότεροι από 1 500 υπάλληλοι έχουν εγγράψει τα παιδιά τους στα Ευρωπαϊκά Σχολεία και για τον λόγο αυτό πληροφορείται με έκπληξη ότι το Κοινοβούλιο δεν διαδραματίζει κανένα ρόλο στη διαχείριση του συστήματος των Ευρωπαϊκών Σχολείων·

                  61.

                  καλεί τον γενικό γραμματέα να εξετάσει ποιο ρόλο θα μπορούσε να διαδραματίσει το Κοινοβούλιο στη διαχείριση του συστήματος των Ευρωπαϊκών Σχολείων, δεδομένου του μεγάλου αριθμού υπαλλήλων που βασίζονται σε αυτά για την εκπαίδευση των παιδιών τους, και να παρουσιάσει τα σχετικά στοιχεία στην αρμόδια επιτροπή πριν από το τέλος του έτους·

         Γενική Διεύθυνση Οικονομικών (ΓΔ Οικονομικών)

         Ταξιδιωτικό γραφείο

                  62.

                  σημειώνει ότι η τρέχουσα σύμβαση με το ταξιδιωτικό γραφείο λήγει στις 31 Δεκεμβρίου 2013 και ότι έχουν αρχίσει οι προπαρασκευαστικές εργασίες για μια νέα πρόσκληση υποβολής προσφορών· εκφράζει τη λύπη του διότι, ενώ η δυνατότητα οικονομικού λογιστικού ελέγχου προβλεπόταν από τη σύμβαση, δεν διενεργήθηκε έλεγχος της δομής και των επιδόσεων του ταξιδιωτικού γραφείου· επιμένει ότι η μελλοντική σύμβαση πρέπει να περιλαμβάνει τη δυνατότητα ενδιάμεσου και τελικού οικονομικού λογιστικού ελέγχου και ελέγχου των επιδόσεων· χαιρετίζει το γεγονός ότι, όπως ζητήθηκε από την Επιτροπή Ελέγχου του Προϋπολογισμού, η διοίκηση θα έχει επίσης τη δυνατότητα προσφυγής σε εξωτερικούς εμπειρογνώμονες κατά την κατάρτιση των τευχών δημοπράτησης και καθ’ όλη τη διάρκεια της διαδικασίας επιλογής, εξασφαλίζοντας με αυτόν τον τρόπο ότι το Κοινοβούλιο θα επιλέξει τη βέλτιστη λύση, γεγονός το οποίο θα έχει ως αποτέλεσμα σημαντικές απλουστεύσεις και εξοικονομήσεις· τονίζει ότι η νέα σύμβαση πρέπει να λαμβάνει υπόψη την καλύτερη σχέση ποιότητας-τιμής και την πλέον συμφέρουσα από οικονομική άποψη προσφορά με ανταγωνιστικές τιμές·

         ΓΔ Επικοινωνίας

         Η πολιτική επικοινωνίας του Κοινοβουλίου

                  63.

                  χαιρετίζει το γεγονός ότι το Προεδρείο οριστικοποίησε στις 23 Μαρτίου 2011 σχέδιο δράσης για την περίοδο 2011-2014, σκοπός του οποίου είναι η εφαρμογή της επικαιροποιημένης επικοινωνιακής στρατηγικής του Κοινοβουλίου· σημειώνει ότι το σχέδιο δράσης επικεντρώνεται στις ευρωεκλογές του 2014 και ορίζει δέσμη 21 ειδικών δραστηριοτήτων που έχουν ως στόχο να ενισχυθεί η γνώση των πολιτών σχετικά με το νομοθετικό έργο του Κοινοβουλίου και να ενθαρρυνθεί η συμμετοχή τους σε αυτό·

                  64.

                  χαιρετίζει το γεγονός ότι το νέο κέντρο επισκεπτών λειτουργεί με επιτυχία κρίνοντας από τον αριθμό επισκεπτών (253 000) που δέχθηκε στο πρώτο έτος λειτουργίας του·

                  65.

                  επιμένει ότι ο προϋπολογισμός για δράσεις επικοινωνίας πρέπει να χρησιμοποιείται μόνον για να παρέχεται στους πολίτες πραγματική πληροφόρηση σχετικά με τις πολιτικές της Ένωσης· τονίζει ότι τούτο ισχύει επίσης για τις δραστηριότητες των μέσων κοινωνικής δικτύωσης·

                  66.

                  εκφράζει τη λύπη του διότι ο αριθμός χρηστών του EuroparlTV, αν και το 2011 ήταν μεγαλύτερος σε σύγκριση με το 2010 (14), εξακολουθεί να είναι πολύ χαμηλός στην περίπτωση των άμεσων μεμονωμένων χρηστών (εξαιρουμένων των θεατών μέσω συμφωνιών συνεργασίας με περιφερειακούς τηλεοπτικούς σταθμούς), παρά τη σημαντική χρηματοδότηση που έλαβε το 2011, η οποία ανήλθε περίπου σε 8 000 000 EUR (θέση 3 2 4 6)· εκφράζει επίσης τη λύπη του διότι δεν πραγματοποιήθηκε αξιολόγηση κόστους/οφέλους του EuroparlTV, παρά το γεγονός ότι τούτο είχε ζητηθεί από την ολομέλεια στο ψήφισμά της περί απαλλαγής για το 2010· επισημαίνει την απόφαση του Προεδρείου, της 12ης Δεκεμβρίου 2012, περί υλοποίησης μιας σειράς μεταρρυθμίσεων για την επίτευξη σημαντικών εξοικονομήσεων· αναμένει να υποβληθεί αυτή η αξιολόγηση κόστους/οφέλους πριν από τη διαδικασία απαλλαγής 2012·

                  67.

                  εκφράζει την ανησυχία του για το αυξημένο κόστος του Βραβείου Lux το 2011 (15)· ζητεί μια αποδοτικότερη ως προς το κόστος διαχείριση του Βραβείου και για το λόγο αυτό προτείνει να επανεξετάσει ο εσωτερικός ελεγκτής τη διαχείρισή του με σκοπό την επίτευξη του εν λόγω στόχου· συνιστά με έμφαση να καθοριστεί σαφές μέγιστο όριο για το κόστος της εκδήλωσης·

                  68.

                  σημειώνει ότι το επιχειρηματικό σχέδιο για το Σπίτι της Ευρωπαϊκής Ιστορίας στις Βρυξέλλες εγκρίθηκε από το Προεδρείο στις 26 Σεπτεμβρίου 2011 και ότι η Επιτροπή δήλωσε την προθυμία της να συμμετέχει στις δαπάνες διοικητικής λειτουργίας του εν λόγω έργου χωρίς να καθορίσει το ποσό, θα ανακοινώσει δε στο Κοινοβούλιο πριν από το τέλους του θέρους 2013 τις λεπτομέρειες της συμβολής της· εκφράζει τη λύπη του διότι δεν αναμένεται συμβολή της Επιτροπής στις δαπάνες εκκίνησης του έργου·

                  69.

                  επιδοκιμάζει τη νέα διαδικασία με την οποία είναι δυνατή η επιστροφή αχρεωστήτως καταβληθέντων ποσών για την υποδοχή ομάδων επισκεπτών· εκφράζει τη λύπη του διότι η δυνατότητα πληρωμής μέσω τραπεζικού εμβάσματος περιορίζεται μόνο στα εμβάσματα σε προσωπικούς λογαριασμούς και όχι και σε λογαριασμούς οργανισμών· ανησυχεί για τον σημαντικό κίνδυνο ασφαλείας που διατρέχουν οι πληρωμές των ομάδων επισκεπτών με μετρητά, όπου τα καταβαλλόμενα ποσά μπορούν να ανέρχονται σε 30 000 EUR και άνω, και το Κοινοβούλιο μπορεί να διανείμει έως 388 000 EUR σε μια μέρα· επισημαίνει ότι η οδηγία 2005/60/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (16) απαιτεί να δίδεται ιδιαίτερη προσοχή σε συναλλαγές ποσών που υπερβαίνουν τα 15 000 EUR, ποσόν το οποίο συχνά υπερβαίνει το Κοινοβούλιο για την πληρωμή των εξόδων των επισκεπτών·

         Γενική Διεύθυνση Εσωτερικών Πολιτικών (ΓΔ IPOL)

                  70.

                  επισημαίνει ότι τον Ιούλιο του 2011 συστάθηκε με απόφαση του Προεδρείου νέα Διεύθυνση Αξιολόγησης του Αντίκτυπου εντός της ΓΔ IPOL· σημειώνει ότι κύριος στόχος της Διεύθυνσης είναι να παρέχει στο Κοινοβούλιο ανεξάρτητες αξιολογήσεις του αντίκτυπου σε στήριξη του νομοθετικού του έργου· χαιρετίζει το γεγονός ότι η δημιουργία της Διεύθυνσης αυτής είναι δημοσιονομικά ουδέτερη·

         ΓΔ ITEC

         Η πολιτική του Κοινοβουλίου στον τομέα της πληροφορικής

                  71.

                  ζητεί να διενεργηθεί από ανεξάρτητο οργανισμό συνολική ανάλυση της χρηστής δημοσιονομικής διαχείρισης, της αποτελεσματικότητας και της αποδοτικότητας των συμβάσεων με εξωτερικούς παρόχους υπηρεσιών στον τομέα της πληροφορικής, με ιδιαίτερη έμφαση:

                              —

                              στην αξιολόγηση των αναγκών·

                              —

                              στη μέθοδο επιλογής·

                              —

                              στον πλέον κατάλληλο τύπο σύμβασης·

                              —

                              στην πιθανή απώλεια του ελέγχου της διαχείρισης λόγω της υπέρμετρης ανάθεσης σε εξωτερικούς συνεργάτες· και

                              —

                              στη διαφάνεια των μηχανισμών αμοιβής/τιμολόγησης·

                  72.

                  εκφράζει τη λύπη του για την υπέρμετρη εξάρτηση από εξωτερική (τεχνική) εμπειρογνωμοσύνη, ιδιαίτερα στους τομείς της πληροφορικής, γεγονός το οποίο οφείλεται σε διαρθρωτικές ανισορροπίες μεταξύ εσωτερικών και εξωτερικών πόρων· επισημαίνει ότι η ανάθεση υπηρεσιών πληροφορικής σε εξωτερικούς συνεργάτες πρέπει να εξασφαλίζει πάντοτε ότι οι λειτουργίες διαχείρισης και ελέγχου παραμένουν εντός του Κοινοβουλίου και ότι ενδεχόμενες απειλές για την ασφάλεια και τον εμπιστευτικό χαρακτήρα των δεδομένων εκτιμώνται και μετριάζονται δεόντως·

         Γενική Διεύθυνση Υποδομών και Υλικοτεχνικής Υποστήριξης (ΓΔ INLO)

                  73.

                  καλεί τον γενικό γραμματέα να υποβάλει στο Προεδρείο σχέδιο για τη διαχείριση και βελτίωση της υπηρεσίας τροφοδοσίας λόγω της αύξησης του αριθμού πελατών στα κυλικεία, εστιατόρια και μπαρ του Κοινοβουλίου (οι συνολικές δραστηριότητες αυξήθηκαν περίπου κατά 150 % από το 2002 έως το 2011, ήτοι 1,472 εκατ. πελάτες το 2002 σε σύγκριση με 3,711 εκατ. πελάτες το 2011)·

         Η πολιτική του Κοινοβουλίου στον τομέα των κτιρίων

                  74.

                  σημειώνει τις ακόλουθες αποφάσεις που έλαβε το Προεδρείο το 2011, στο πλαίσιο της μεσοπρόθεσμης στρατηγικής για τα κτίρια που εγκρίθηκε το 2010, για την πραγματοποίηση ορισμένων σημαντικών έργων με στόχο να είναι τα κτίρια έτοιμα προς χρήση κατά την έναρξη της επόμενης κοινοβουλευτικής περιόδου,

                              —

                              στις Βρυξέλλες: αγορά του κτιρίου TREBEL και υπογραφή σύμβασης μακροχρόνιας μίσθωσης με προαίρεση αγοράς για το Montoyer 70,

                              —

                              στο Στρασβούργο: αγορά του κτιρίου Vaclav Havel προκειμένου να εγκατασταθούν σε αυτό οι υπηρεσίες του Διαμεσολαβητή και να ελευθερωθούν έτσι χώροι για τους βουλευτές στα κεντρικά κτίρια,

                              —

                              στο Λουξεμβούργο: συνέχιση των εργασιών ανακαίνισης και επέκτασης του κτιρίου Konrad Adenauer σύμφωνα με την απόφαση του Προεδρείου, της 12ης Ιανουαρίου 2012, με ενισχυμένη σύμπραξη με το Λουξεμβουργιανό κράτος,

                              —

                              στη Σόφια: το προσύμφωνο αγοράς του νέου κτιρίου για το Σπίτι της Ευρώπης στη Σόφια υπεγράφη στις 7 Ιουλίου 2011 για ποσό 9 εκατ. EUR,

                              —

                              εφαρμογή μιας ενισχυμένης πολιτικής συντήρησης στις Βρυξέλλες και στο Στρασβούργο για τη διασφάλιση της μέγιστης δυνατής ασφάλειας και της βέλτιστης δυνατής χρήσης των υποδομών,

                              —

                              εκκίνηση μιας συστηματικής πολιτικής ανακαίνισης βάσει καθορισμένου χρονοδιαγράμματος λόγω της ηλικίας των παλαιοτέρων κτιρίων που ανήκουν στο Κοινοβούλιο·

                  75.

                  αναγνωρίζει ότι το 2011 θεσπίστηκε νέα μεθοδολογία, όμοια προς τις διατάξεις που ενέκρινε η Επιτροπή, για την έρευνα της αγοράς ακινήτων και τη σύναψη συμβάσεων· σημειώνει ότι, βάσει της νέας μεθοδολογίας, θα ενισχυθούν περαιτέρω η διαφάνεια και ο ανταγωνισμός μέσω της δημοσίευσης στην Επίσημη Εφημερίδα των εγγράφων που αφορούν τη σύναψη συμβάσεων· παρατηρεί ότι η νέα μεθοδολογία έχει ήδη εφαρμοσθεί από την επιτροπή κτιρίων για την εξέταση των αιτήσεων και προσφορών που υποβλήθηκαν για την έρευνα της αγοράς ακινήτων στις Βρυξέλλες, δηλαδή, την αντικατάσταση των κτιρίων Eastman και Montoyer 63 και την αναζήτηση νέων κτιρίων·

                  76.

                  επισημαίνει ότι η στρατηγική ακινήτων και κτιρίων πρέπει να λαμβάνει επίσης υπόψη τα αυξανόμενα έξοδα συντήρησης των κτιρίων που αγοράζονται·

                  77.

                  σημειώνει ότι δεν κατέστη δυνατή η επιλογή υποψηφίων στο πλαίσιο της πρόσκλησης υποβολής προσφορών για το έργο του κτιρίου Konrad Adenauer, επειδή οι προτάσεις τιμών που υπεβλήθησαν κατά την πρόσκληση υποβολής προσφορών ήταν αισθητά υψηλότερες από τις εκτιμήσεις· στηρίζει την απόφαση του κύριου διατάκτη να μην αναθέσει τη σύμβαση· προσδοκά ότι η συνολική τιμή του έργου δεν θα υπερβεί τα 482,7 εκατ. EUR που προβλέφθηκαν τον Οκτώβριο του 2011·

                  78.

                  σημειώνει εν προκειμένω ότι όλες οι δημόσιες συμβάσεις που προωθούνται από το Κοινοβούλιο και αφορούν κατασκευή κτιρίων και εργασίες διαρρύθμισης χώρων πρέπει να αποτελούν αντικείμενο πρόσκλησης υποβολής προσφορών στην ευρύτερη δυνατή βάση και πάντοτε σε ευρωπαϊκό επίπεδο· συνιστά ότι, εάν εφαρμοσθεί κατ’ εξαίρεση η διαδικασία με διαπραγμάτευση, οι τιμές πρέπει να βασίζονται στο κόστος κατασκευής, συμπεριλαμβανομένων αυστηρών λογικών περιθωρίων για τους οικονομικούς φορείς·

                  79.

                  εκφράζει τη λύπη του διότι για δεύτερη φορά διαπιστώθηκαν δομικά προβλήματα σε κτίρια του Κοινοβουλίου, αυτήν τη φορά στις ξύλινες δοκούς στήριξης της οροφής στην αίθουσα της Ολομέλειας στις Βρυξέλλες· ζητεί από τη ΓΔ INLO να προβεί σε πλήρη επανεξέταση της δομικής κατάστασης όλων των κτιρίων του Κοινοβουλίου, αρχής γενομένης από εκείνα τα κτίρια που εξακολουθούν να είναι υπό την εγγύηση του κατασκευαστή για λανθάνοντα ελαττώματα, ει δυνατόν με τη βοήθεια μερικών επιλεγμένων εμπειρογνωμόνων από τις αρμόδιες για τα κτίρια υπηρεσίες διαφόρων κρατών μελών και να αξιοποιήσει πλήρως τη συσσωρευμένη γνώση εντός του Κοινοβουλίου· καλεί τον γενικό γραμματέα να υποβάλει σύντομα στο Προεδρείο σχέδιο όπου θα περιλαμβάνονται όλα τα λεπτομερή τεχνικά στοιχεία αυτών των εργασιών και το συνεπαγόμενο κόστος·

         Δημόσιες συμβάσεις

                  80.

                  υπογραμμίζει ότι έχει ουσιαστική σημασία να αντιστοιχούν οι διαδικασίες σύναψης δημοσίων συμβάσεων με τις ανάγκες του Κοινοβουλίου και να βοηθούν στην κάλυψή τους· τονίζει ότι πρέπει να συμμορφώνονται προς τις κανονιστικές απαιτήσεις και τις θεμελιώδεις αρχές που διέπουν τις δημόσιες συμβάσεις, προς τις συμβατικές διατάξεις και τα κριτήρια που χρησιμοποιούνται στη διαδικασία αξιολόγησης προσφορών, και να υπόκεινται σε κατάλληλα συστήματα ελέγχου για την παρακολούθηση της εκτέλεσης εντολών που εκδίδονται βάσει των συμβάσεων πλαισίων·

                  81.

                  εφιστά την προσοχή στο γεγονός ότι, κατά τη διάρκεια των διαδικασιών σύναψης δημοσίων συμβάσεων, υπάρχουν διαφορετικά συμφέροντα μεταξύ του δημόσιου και ιδιωτικού τομέα τα οποία όμως δεν μπορούν πάντοτε να εναρμονιστούν και ότι οι δημόσιες συμβάσεις αποτελούν τομέα υψηλού κινδύνου, ο οποίος απαιτεί συνεχή στενή επιτήρηση και όπου έχει κρίσιμη σημασία ο συνεχής εκ των προτέρων προγραμματισμός των αναγκών·

                  82.

                  υπογραμμίζει ότι, συνεπεία του σύνθετου νομικού περιβάλλοντος και των εξαιρετικά περίπλοκων πρακτικών αναγκαιοτήτων, σε κάθε στάδιο της διαδικασίας σύναψης συμβάσεων (αρχική εκτίμηση των αναγκών, προετοιμασία της πρόσκλησης υποβολής προσφορών, σύνταξη της πρόσκλησης υποβολής προσφορών και των όρων, επικοινωνία με τους υποψηφίους που υποβάλλουν προσφορές, άνοιγμα των προσφορών, αξιολόγηση των προσφορών, απόφαση ανάθεσης, σύναψη συμβάσεων) υπάρχουν σημαντικοί κίνδυνοι που απειλούν την επίτευξη των στόχων·

                  83.

                  υπενθυμίζει ότι, κατά τη διάρκεια των δημοσίων συμβάσεων, το ενδεχόμενο σύγκρουσης συμφερόντων δεν πρέπει να αποκλείεται αλλά να αντιμετωπίζεται κατάλληλα και ότι το Κοινοβούλιο πρέπει να ενισχύσει και να διατηρήσει τους μηχανισμούς επαλήθευσης που εφαρμόζει για την κατάλληλη διαχείριση και πρόληψη ενδεχόμενων συγκρούσεων συμφερόντων·

                  84.

                  σημειώνει ότι το 2011 και το 2012 η υπηρεσία εσωτερικού ελέγχου πραγματοποίησε εμπεριστατωμένο έλεγχο της διαδικασίας σύναψης συμβάσεων και της εκτέλεσης συμβάσεων στην ΓΔ ITEC και ότι η τελική έκθεση που εγκρίθηκε τον Ιούνιο του 2012 περιείχε σχέδιο δράσης έξι σημείων για την αντιμετώπιση των ζητημάτων που τέθηκαν· σημειώνει επίσης ότι συμφωνήθηκε με τη διαχείριση της ΓΔ ITEC ότι το εν λόγω σχέδιο δράσης θα υλοποιηθεί έως τις 31 Δεκεμβρίου 2012· επισημαίνει ότι η συγγραφή υποχρεώσεων είναι εκ φύσεως εξαιρετικά περίπλοκη καθώς συνδυάζει πολλές παρτίδες, τεχνικά χαρακτηριστικά και μεθόδους εκτέλεσης συμβάσεων·

                  85.

                  χαιρετίζει το γεγονός ότι από τον προαναφερθέντα έλεγχο εξήχθη το συμπέρασμα ότι η ΓΔ ITEC έχει επιτύχει να καλύψει πολλές από τις διαδικαστικές ατέλειες που διαπιστώθηκαν κατά τη διάρκεια του πρώτου εγκάρσιου ελέγχου των διεργασιών προμηθειών το 2005 και το 2006· σημειώνει, ωστόσο, με λύπη ότι διαπιστώθηκαν οι ακόλουθες ανεπάρκειες:

                              —

                              υπάρχουν ανεπάρκειες στην πολυσύνθετη προσέγγιση στη διαδικασία προμηθειών ITS 08·

                              —

                              υπάρχουν σημαντικά περιθώρια για την αύξηση του ποσοστού υπηρεσιών πληροφορικής που παρέχονται εκτός των χώρων της ΓΔ ITEC· και

                              —

                              η προσφυγή σε κατ’ εξαίρεση διαδικασίες με διαπραγμάτευση πρέπει να αιτιολογείται καλύτερα και να εξασφαλίζεται ότι η έκβαση των διαπραγματεύσεων βασίζεται σε τεκμηριωμένες αναλύσεις που μπορούν να μετρηθούν με τη χρήση σχετικών κριτηρίων αξιολόγησης της αξιοποίησης των πόρων που καταναλώνονται·

         Ετήσια έκθεση για τις ανατεθείσες συμβάσεις

                  86.

                  σημειώνει ότι οι κεντρικές υπηρεσίες, με βάση τα στοιχεία που έλαβαν από τα τμήματα των διατακτών, συνέταξαν την ετήσια έκθεση προς την αρμόδια για τον προϋπολογισμό αρχή σχετικά με τις συμβάσεις που συνήφθησαν το 2011· σημειώνει επίσης τον ακόλουθο αναλυτικό πίνακα όλων των συμβάσεων που συνήφθησαν το 2011 και το 2010:

                              Είδος σύμβασης

                              2011

                              2010

                              Αριθμός

                              Ποσοστό

                              Αριθμός

                              Ποσοστό

                              Υπηρεσίες

                              162

                              68 %

                              145

                              67 %

                              Προμήθειες

                              42

                              18 %

                              40

                              19 %

                              Έργα

                              29

                              12 %

                              27

                              12 %

                              Κτίρια

                              5

                              2 %

                              4

                              2 %

                              Σύνολο

                              238

                              100 %

                              216

                              100 %

                              Είδος σύμβασης

                              2011

                              2010

                              Αξία (σε EUR)

                              Ποσοστό

                              Αξία (σε EUR)

                              Ποσοστό

                              Υπηρεσίες

                              367 969 100

                              64 %

                              171 589 038

                              67 %

                              Προμήθειες

                              158 467 814

                              27 %

                              45 467 211

                              17 %

                              Έργα

                              33 142 238

                              6 %

                              22 128 146

                              8 %

                              Κτίρια

                              15 881 213

                              3 %

                              22 269 303

                              9 %

                              Σύνολο

                              575 460 365

                              100 %

                              261 453 698

                              100 %

                        (Ετήσια έκθεση σχετικά με τις συμβάσεις που ανέθεσε το Ευρωπαϊκό Κοινοβούλιο, 2011, σ. 5)

                  87.

                  λαμβάνει γνώση του αναλυτικού πίνακα των συμβάσεων που συνήφθησαν το 2011 και το 2010 ανά είδος διαδικασίας της οποίας έγινε χρήση, ο οποίος έχει ως εξής:

                              Είδος διαδικασίας

                              2011

                              2010

                              Αριθμός

                              Ποσοστό

                              Αριθμός

                              Ποσοστό

                              Ανοικτή

                              89

                              37 %

                              72

                              33 %

                              Κλειστή

                              11

                              5 %

                              6

                              3 %

                              Με διαπραγμάτευση

                              133

                              56 %

                              138

                              64 %

                              Ανταγωνισμός

                              2

                              1 %

                              Εξαίρεση

                              3

                              1 %

                              Σύνολο

                              238

                              100 %

                              216

                              100 %

                              Είδος διαδικασίας

                              2011

                              2010

                              Αξία (σε EUR)

                              Ποσοστό

                              Αξία (σε EUR)

                              Ποσοστό

                              Ανοικτή

                              408 913 061

                              71 %

                              143 603 024

                              55 %

                              Κλειστή

                              126 310 563

                              22 %

                              10 456 576

                              4 %

                              Με διαπραγμάτευση

                              30 974 647

                              5 %

                              107 394 098

                              41 %

                              Ανταγωνισμός

                              4 668 600

                              1 %

                              Εξαίρεση

                              4 593 494

                              1 %

                              Σύνολο

                              575 460 365

                              100 %

                              261 453 698

                              100 %

                        (Ετήσια έκθεση σχετικά με τις συμβάσεις που συνήψε το Ευρωπαϊκό Κοινοβούλιο, 2011, σ. 6-7)

                  88.

                  επισημαίνει ότι, επί συνόλου 238 συμβάσεων που συνήφθησαν το 2011, 100 συμβάσεις, αξίας 535 εκατ. EUR, βασίστηκαν σε ανοικτές ή κλειστές διαδικασίες, και 133, αξίας 31 εκατ. EUR, βασίστηκαν σε διαδικασίες με διαπραγμάτευση·

         Πολιτικές ομάδες (θέση 400 του προϋπολογισμού)

                  89.

                  επισημαίνει ότι, το 2011, οι πιστώσεις που είχαν εγγραφεί στη θέση 400 του προϋπολογισμού χρησιμοποιήθηκαν ως εξής:

                              Ομάδα

                              2011

                              2010

                              Ετήσιες πιστώσεις (17)

                              Ίδια έσοδα και μεταφερθείσες πιστώσεις

                              Δαπάνες

                              Ποσοστό απορρόφησης των ετήσιων πιστώσεων

                              Ποσά που μεταφέρθηκαν στην επόμενη περίοδο

                              Ετήσιες πιστώσεις

                              Ίδια έσοδα και μεταφερθείσες πιστώσεις

                              Δαπάνες

                              Ποσοστό απορρόφησης των ετήσιων πιστώσεων

                              Ποσά που μεταφέρθηκαν στην επόμενη περίοδο (2011)

                              PPE (πρώην PPE-DE)

                              20 336

                              1 918

                              20 442

                              100,42 %

                              1 832

                              19 990

                              2 392

                              20 662

                              103,36 %

                              1 720

                              S&D (πρώην PSE)

                              14 302

                              5 499

                              13 696

                              95,76 %

                              6 105

                              14 011

                              4 629

                              13 359

                              95,35 %

                              5 281

                              ALDE

                              6 477

                              2 416

                              6 676

                              103,07 %

                              2 217

                              6 262

                              2 240

                              6 160

                              98,37 %

                              2 342

                              Verts/ALE

                              4 025

                              1 242

                              3 820

                              94,91 %

                              1 447

                              3 896

                              1 188

                              3 893

                              99,92 %

                              1 191

                              GUE/NGL

                              2 535

                              1 088

                              2 553

                              100,71 %

                              1 070

                              2 531

                              1 065

                              2 525

                              99,76 %

                              1 071

                              UEN

                              —

                              —

                              IND/DEM

                              —

                              —

                              ECR

                              3 831

                              720

                              3 375

                              88,09 %

                              1 176

                              3 648

                              398

                              3 362

                              92,16 %

                              684

                              EFD

                              2 088

                              835

                              2 046

                              98,03 %

                              876

                              2 201

                              419

                              1 799

                              81,74 %

                              821

                              Μη εγγεγραμμένοι βουλευτές

                              1 270

                              409

                              924

                              72,72 %

                              413

                              1 234

                              248

                              828

                              67,10 %

                              409

                              Σύνολο

                              54 866

                              14 126

                              53 514

                              97,53 %

                              15 137

                              53 773

                              12 579

                              52 588

                              97,80 %

                              13 519

                                 Μετά τις ευρωπαϊκές εκλογές του 2009 οι ομάδες UEN και IND/DEM έπαψαν να υπάρχουν και δημιουργήθηκαν δύο νέες ομάδες (ECR και EFD).

         Ευρωπαϊκά πολιτικά κόμματα και ευρωπαϊκά πολιτικά ιδρύματα

                  90.

                  επισημαίνει ότι, το 2011, οι πιστώσεις που είχαν εγγραφεί στη θέση 402 του προϋπολογισμού χρησιμοποιήθηκαν ως εξής (18):

                              Κόμμα

                              Συντομογραφία

                              Ίδιοι πόροι (19)

                              Επιχορήγηση ΕΚ

                              Σύνολο εσόδων

                              Επιχορήγηση ΕΚ ως ποσοστό των επιλέξιμων δαπανών (μέγιστο 85 %)

                              Πλεόνασμα εσόδων (μεταφορά στο αποθεματικό) ή έλλειμμα

                              Ευρωπαϊκό Λαϊκό Κόμμα

                              EPP

                              1 801

                              6 184

                              7 985

                              85 %

                              269

                              Ευρωπαϊκό Σοσιαλιστικό Κόμμα

                              PES

                              939

                              4 118

                              5 057

                              85 %

                              51

                              Ευρωπαϊκό Κόμμα των Φιλελευθέρων, Δημοκρατών και Μεταρρυθμιστών

                              ELDR

                              672

                              1 816

                              2 488

                              85 %

                              52

                              Ευρωπαϊκό Πράσινο Κόμμα

                              EGP

                              686

                              1 299

                              1 985

                              84 %

                              204

                              Συμμαχία Ευρωπαίων Συντηρητικών και Μεταρρυθμιστών

                              AECR

                              204

                              633

                              837

                              85 %

                              0

                              Κόμμα της Ευρωπαϊκής Αριστεράς

                              EL

                              241

                              847

                              1 088

                              85 %

                              64

                              Ευρωπαϊκό Δημοκρατικό Κόμμα

                              EDP/PDE

                              73

                              371

                              444

                              85 %

                              0

                              Ευρωπαϊκή Ελεύθερη Συμμαχία

                              EFA

                              128

                              392

                              520

                              85 %

                              8

                              Δημοκράτες στην ΕΕ

                              EUD

                              20

                              167

                              187

                              85 %

                              –19

                              Ευρωπαϊκό Χριστιανικό Πολιτικό Κίνημα

                              ECPM

                              72

                              260

                              332

                              84 %

                              4

                              Ευρωπαϊκή Συμμαχία για την Ελευθερία

                              EAF

                              71

                              368

                              439

                              85 %

                              6

                              Σύνολο

                              4 907

                              16 455

                              21 362

                              85 %

                              639

                  91.

                  επισημαίνει ότι, το 2011, οι πιστώσεις που είχαν εγγραφεί στη θέση 403 του προϋπολογισμού χρησιμοποιήθηκαν ως εξής (20):

                              Ίδρυμα

                              Συντομογραφία

                              Συνδεδεμένο με το κόμμα

                              Ίδιοι πόροι (21)

                              Επιχορήγηση ΕΚ

                              Σύνολο εσόδων

                              Επιχορήγηση ΕΚ ως ποσοστό των επιλέξιμων δαπανών (μέγιστο 85 %)

                              Κέντρο Ευρωπαϊκών Σπουδών

                              CES

                              EPP

                              711

                              3 865

                              4 575

                              85 %

                              Ίδρυμα Ευρωπαϊκών Προοδευτικών Σπουδών

                              FEPS

                              ΔΥΑ

                              514

                              2 709

                              3 223

                              85 %

                              Ευρωπαϊκό Φιλελεύθερο Φόρουμ

                              ELF

                              ELDR

                              146

                              805

                              951

                              85 %

                              Πράσινο Ευρωπαϊκό Ίδρυμα

                              GEF

                              EGP

                              152

                              851

                              1 002

                              85 %

                              Για τη Μεταμόρφωση της Ευρώπης

                              TE

                              EL

                              134

                              549

                              683

                              85 %

                              Ινστιτούτο Ευρωπαίων Δημοκρατών

                              IED

                              PDE

                              35

                              191

                              226

                              85 %

                              Οργανισμός Ευρωπαϊκής Διακρατικής Συνεργασίας

                              OEIC

                              EUD

                              7

                              108

                              116

                              85 %

                              Κέντρο Maurits Coppieters

                              CMC

                              EFA

                              44

                              250

                              294

                              85 %

                              Νέα Πορεία

                              ND

                              AECR

                              114

                              566

                              680

                              85 %

                              Ευρωπαϊκό Χριστιανικό Πολιτικό Ίδρυμα

                              ECPF

                              ECPM

                              25

                              115

                              140

                              82 %

                              Ευρωπαϊκό Ίδρυμα για την Ελευθερία

                              EFF

                              EAF

                              51

                              236

                              287

                              82 %

                              Σύνολο

                              1 933

                              10 244

                              12 177

                              85 %

         Κοινοβούλιο φιλικό προς το περιβάλλον

                  92.

                  σημειώνει ότι το Κοινοβούλιο διαθέτει 10 υπηρεσιακά ποδήλατα για τα μέλη και το προσωπικό κατά τη διάρκεια των συνόδων στο Στρασβούργο, επιπλέον των 40 ποδηλάτων που προέρχονται από την πόλη του Στρασβούργου· επαναλαμβάνει το αίτημά του να αυξηθεί σημαντικά ο αριθμός αυτός λαμβανομένων υπόψη των περιορισμένων δαπανών και της μεγάλης ζήτησης·

                  93.

                  φρονεί ότι πρέπει να εξετασθεί η δυνατότητα επίτευξης περιβαλλοντικών βελτιώσεων και έξυπνων εξοικονομήσεων στον προϋπολογισμό του Κοινοβουλίου μέσω διαφορετικών μεθόδων εργασίας και σύγχρονων τεχνολογιών, οι οποίες είναι πιο φιλικές προς το περιβάλλον και λιγότερο δαπανηρές, χωρίς όμως να επηρεάζουν αρνητικά την αποτελεσματικότητα του έργου του Κοινοβουλίου, συμπεριλαμβανόμενης της χρήσης τηλεδιασκέψεων·

                  94.

                  επιθυμεί να μάθει πόσες κιλοβατώρες παράγουν συνολικά οι ηλιακοί συλλέκτες του Κοινοβουλίου·

                  95.

                  επαναλαμβάνει την υποστήριξή του προς το πιλοτικό πρόγραμμα E-committee· στο πλαίσιο αυτό, προτείνει με έμφαση να δοθεί στους βουλευτές η δυνατότητα να επιλέξουν κατά πόσο επιθυμούν ή όχι να παραλαμβάνουν έντυπα τα έγγραφα των συνεδριάσεων επιτροπών, προκειμένου να επιτευχθεί σημαντική μείωση της χρήσης χαρτιού στο Κοινοβούλιο.

         (1)  ΕΕ L 68 της 15.3.2011.

         (2)  ΕΕ C 348 της 14.11.2012, σ. 1.

         (3)  ΕΕ C 164 της 9.6.2012, σ. 1.

         (4)  ΕΕ C 344 της 12.11.2012, σ. 1.

         (5)  ΕΕ C 348 της 14.11.2012, σ. 130.

         (6)  ΕΕ L 248 της 16.9.2002, σ. 1.

         (7)  ΕΕ L 298 της 26.10.2012, σ. 1.

         (8)  PE 349.540/Προεδρ/Παρ./τελικό.

         (9)  ΕΕ C 4 E της 7.1.2011, σ. 20.

         (10)  ΕΕ C 161 E της 31.5.2011, σ. 258.

         (11)  Κείμενα που εγκρίθηκαν, P7_TA(2013)0048.

         (12)  Έκθεση για τη δημοσιονομική και χρηματοοικονομική διαχείριση – Τμήμα I – Ευρωπαϊκό Κοινοβούλιο – Οικονομικό έτος 2011 (ΕΕ C 164 της 9.6.2012, σ. 1).

         (13)  Αυτόματες μεταφορές: 231 028 630 EUR, μη αυτόματες μεταφορές: 9 240 000 EUR.

         (14)  Άμεσοι επισκέπτες της ιστοσελίδας ανά μήνα: 2010: 30 000 2011: 39 559.

         (15)  Ποσά το 2011: 573 722 EUR· ποσά το 2010: 380 666 EUR.

         (16)  ΕΕ L 309 της 25.11.2005, σ. 15.

         (17)  όλα τα ποσά σε χιλιάδες EUR

         Μετά τις ευρωπαϊκές εκλογές του 2009 οι ομάδες UEN και IND/DEM έπαψαν να υπάρχουν και δημιουργήθηκαν δύο νέες ομάδες (ECR και EFD).

         (18)  Πηγή: Πρακτικά του Προεδρείου i) της 26ης Ιουνίου 2012, σημείο 34 (Σημείωμα του ΓΓ D(2012)31558, PE469.487/ΠΡΟΕΔΡ) και ii) της 30ής Αυγούστου 2012, σημείο 26 (Σημείωμα του ΓΓ D(2012)42643).

         (19)  όλα τα ποσά σε χιλιάδες EUR

         (20)  Πηγή: Πρακτικά του Προεδρείου i) της 26ης Ιουνίου 2012, σημείο 34 (Σημείωμα του ΓΓ D(2012)31558, PE469.487/ΠΡΟΕΔΡ) και ii) της 30ής Αυγούστου 2012, σημείο 26 (Σημείωμα του ΓΓ D(2012)42643).

         (21)  όλα τα ποσά σε χιλιάδες EUR